Bukedde Online - Okwawula ebitanda kyongera obwagazi mu bafumbo?\nEyansiiga siriimu yampa obutwa nfe\nEKITANDA kye kimu ng’ekimu ku bintu ebisinga okugatta abafumbo. Era abagole bwe baba bateekebwateekebwa kino kirambikibwa bulungi. Abafumbo basuubirwa okusula mu kisenge kimu era ku kitanda kimu, kubanga baba bafuuse muntu omu.\nTumaze emyaka 10 nga buli omu asula yekka\nJOHNSTONE Musoke Sserwadda,70 n’owuwe Maggie Musoke, 52 abatuuze b’e Nansana mu Ochieng Zone bamaze mu bufumbo emyaka egisukka 30 era bagamba nti mu myaka mitono egiyise baasalawo okwawula ebitanda olw’ensonga ezitali zimu.\n“ Omuntu bw’ogenda okula, omubiri gunafuwa bw’otyo n’otawaanyizibwanga endwadde ezitali zimu. Mu mbeera eno oba weetaaga kusula wekka olw’obutayagala kukaluubiriza munno omulamu.\nMu ngeri endala ne mu biseera by’obukoowu waliwo lw’owulira ng’oyagala kusula wekka osobole okuwummula obulungi.\nEno y’ensonga lwaki twasalawo emyaka nga kkumi egiyise okuteeka ekitanda ekyokubiri mu kisenge kyaffe.\nWabula kino twamala kukikkiriziganyaako ng’abafumbo y’ensonga lwaki tekirina ngeri yonna gye kikosaamu mukwano gwaffe.\nMu mbeera endala eteriimu bukoowu na bulwadde, tusula wamu ku kitanda kyaffe. Tuyinza n’okumala ebbanga nga tukozesa ekitanda kimu\nNaye okimanyi nti abafumbo abawerako balina ebitanda bibiri mu bisenge byabwe? Abakoze kino balina ensonga zaabwe.\nAbamu kiva ku omu okufuna obulwadde obutamuganya kubeera na\nmunne olw’okumuleetera ebbugumu, abakyala bwe bafuna embuto oluusi baawula ebitanda, ate bwe bazaala nga balina okwebaka ne bbebi ne basula ku kitandaekirala n’ensonga endala nnyingi.\nSarah Nakabugo omukugu mu kubudaabuda abantu mu ddwaaliro e Kiboga agambanti abafumbo buli omu bw’asula ku kitanda ekikye kimalawo okwegatta okutali kutegekere.\n“Ekimu ku bireetera abafumbo obutanyumirwa kaboozi kwe kwegatta naye nga tekibadde mu pulaani.\nAbasajja abamu bw’abulwa otulo olwo ng’akyukira munne beesanyuse kyokka nga tasoose na kumutegeka.\nEkivaamu kwe kunyumya akaboozi ak’okutuusa oluwalo naye nga tewali bwagazi. Mu bafumbo abaawula ebitanda kino tekibaawo.\nOmu bw’aba ayagala omukwano alina okutegeeza munne mu bigambo oba mu\nbikolwa. Mu ngeri eyo buli lwe beegatta omukwano gweyongeramu ebbugumu,” bwatyo Nakabugo bw’annyonnyola.\nAgattako nti ebiseera ebisinga abasajja baba n’ebibatawaanya bingi. Bw’aba yekka mu buliri kimuwa omwagaanya okulowooza ku nsonga ez’enjawulo nga talina kutaataaganyizibwa.\nMu ngeri eyo kimuyamba n’okukola pulaani y’olunaku oluddako nga talina kimuwugula.\nEkirala abafumbo abasula mu kitanda ekimu oluusi batuuka ku ssa ly’okumanyiiragana nga buli omu takyalina kipya ky’alaba mu munne\nolw’okuba nga baba beegatta buli kiseera.\nAyongerako nti abafumbo obuteenyigira nnyo mu nsonga z’akaboozi buli kiseera kitondawo embeera y’abafumbo okusigala nga buli omu ayaayaanira\nmunne ebbanga lyonna.\nEkirala abafumbo naddala bwe baba nga bakola, buli omu bw’asula\nYekka kimuwa obudde okuwummula obulungi ne beetegekera olunaku olulala.\nAbafumbo abamu abali mu mbeera eno beesanga nga buli omu asula\nyekka mu wiiki yonna, olwo ne basula bombi mu nnaku za wiikendi nga tebalina bya kukeera nnyo kugenda ku mirimu.\nAte era embeera eno eyamba nnyo abakyala abakuliridde mu myaka naddala\nabatakyagenda mu nsonga ababa batakyanyumirwa nnyo nsonga za bufumbo za buli lunaku.\nNakabugo agamba nti omukyala atuuse mu kiseera kino ensonga z’ekisenge aba tazirowoozaako nnyo.\nY’ensonga lwaki kimwetaagisa okusula yekka ne kimuwonya okwenyigira mu bikolwa by’obufumbo ebya buli lukedde.\nAyongerako nti okwawula ebitanda kuyamba abaana okukula nga tebamanyi kigenda mu maaso wakati wa bazadde baabwe oluusi ekiyinza n’okubawonya okwonooneka.\nAbaana ba leero bagezi nnyo era buli lwe balaba bazadde baabwe nga basula ku kitanda ekimu bafuna ekifaananyi nti okusula n’omuntu kyabulijjo.\nWabula wadde biri bityo, Nakabugo gamba nti abafumbo okusula mu kutanda\nekimu kirimu ebirungi bingi okugeza;\n1 Kikuuma omukwano mu ngeri ey’enjawulo. Omuntu bw’asula ne munne ku lusegere akkiriza nti ‘ono ye wange’.\n2 Abafumbo abasula awamu bawummuza ebirowoozo. Omuntu bw’aba\nne munne ku lusegere kimuyamba okukkakkana n’okuwummuza ebirowoozo\nolw’okuba n’obusobozi obwogera ku nsonga ezibaluma okusinga omuntu ali\n3 Kibayamba okuteesa n’okukkaanya. Obutakkaanya mu okuggwaawo singa abafumbo abakwatibwako basinziira ku kitanda kyabwe okubwogerako.\nEmpuliziganya eba ya maanyi mu bafumbo abasula ku kitanda ekimu.\n4 Ekitanda ekimu kireeta obwagazi. Akabugumu akabaawo wakati w’abafumbo kabaleetera obwagazi n’ekiddirira kwe kunyumirwa ensonga z’omukwano ezitambulirako ensonga z’obufumbo.\n5 Kituukiriza etteeka lya Katonda. Eddiini egamba nti Katonda ky’agasse awamu teri alina buyinza kukigattulula. Mu mbeera eno ekitanda ekimu kiggyayo embeera y’abafumbo n’ekigendererwa kya Katonda eky’obufumbo.\n6 Kiwa abaana ekifaananyi ekirungi.Buli baana lwe balaba bazadde baabwe\nnga basula ku kitanda ekimu, kibawa ekifaananyi nti waliwo enkolagana\nennungi wakati waabwe ne kibayamba okumanya engeri omukwano\nomutuufu gye gulina okutambulamu.\nSheikh Badru Buyungo Imam w’omuzikiti gw’e Kakiri agamba nti;\nEddiini ekkiriza omuntu mu butonde awulira ng’akaluubirizibwa okusula ne munne ku kitanda ekimu okwawula ekitanda n’asula yekka.\nWabula agamba nti omufumbo akoze kino alina okulowooza ku munne n’obutamulumya mu nsonga z’obufumbo.\nBuyungo ayongerako nti kino ng’abafumbo balina okukikkiriziganyaako\nera abafumbo tebalina kwawula kitanda olw’obusungu.\nAgamba nti Obusiraamu tebukkiriza musajja kuzira mukazi we n’amuleka okusula yekka. Rev. Edward Ggombe ow’Obusumba bw’e Luzira agamba nti Bayibuli tevaayo butereevu ku nsonga ddi abafumbo lwe bandyawudde ebitanda naye mu nkola entuufu kirungi abafumbo ne baawula ekitanda mu\nbbanga ery’emyezi esatu ng’omukazi yaakaala.\nMu ngeri endala mu kiseera omukazi w’abeerera mu nsonga ze ez’ekikyala kiba kirungi n’asula yekka okwewala okutaataaganyizibwa.\nWabula mu mbeera eza bulijjo, kirungi abafumbo okusula ku kitanda ekimu\nlwa nsonga nti ne bwe baba basoowaganye kibayamba okuteesa n’okukkaanya.\nMsgr.Wynand Katende omwogezi wa Klezia mu Ssaza ekkulu erya Kampala agamba nti Klezia teyingira mu bisenge by’abafumbo naye esomesa abantu nti bwe bafumbiriganwa buli omu afuuka wa munne.\nMu mbeera eno Klezia ekubiriza abafumbo buli omu okwewa munne n’okukola ebyo bye balaba nga bikuuma omukwano wakati waabwe okusinga okubaawula. Ebakubiriza okusalawo kwonna okukola nga bayita mu kuteesa n’okukkaanya.\nTemwawula bitanda lwa busungu\nLwe nnadda mu kitanda ne baze nnali nga mugole’\nNNAALONGO Eva Nambalirwa ow’e Namasuba, Kakajjo agamba nti bwe yazaala ne baawula ekitanda ne bba. Wabula lwe yaddayo okusula awamu naye yakirako omugole.\n“Olwava mu ddwaaliro nga mmaze okuzaala abalongo, nnali sisobola kusigala ku kitanda kyaffe n’abaana baffe. Twafuna ekitanda ekirala ne nkiteeka mu kisenge olwo ne nsulanga okwo n’abaana munnange ne mmuleka okusula yekka.\nWabula oluvannyuma lw’emyezi esatu ng’abaana bakuze, twabafunira ekitanda ekirala nze ne nzirayo ku kitanda kyaffe okusisinkana munnange.Wabula ku lunaku olwo twakirako abaali baakalabagana.\nBuli kimu kumpi kyali kipya era siyinza kwerabira kiro ekyo. Kino kitegeeza nti abafumbo okwawula ekitanda oluvannyuma lw’ebbanga eggere kikuuma ebbugumu mu bufumbo ne butava ku mulamwa.\nNkubiriza abafumbo okukigezaako kijja kubakolera.\nObufumbo bunyuma muyambagana mu maka\nOyawula ddi ebisenge by'abaana?


Bukedde Online - Ekiragiro kya Kabaka ku Masiro kitandise okukola\nAb'e Kayunga bawaddeyo ebizimbe by'Obwakabaka\nKabaka afulumizza ekiwandiiko ku nsonga z'...\nMu kiragiro kino, abalambuzi bonna tebakkirizibwa okutuusa ng’omulimu guwedde ate bbo Abazaana abalekeddwa mu masiro gano, tebakkirizibwa kukyaza bagenyi, okuyingira olina kusooka kufuna lukusa okuva e Mmengo oluvannyuma lw’okulambika ensonga gy’ogenda okukolayo.\nKatikkiro Mayiga ne Nnaalinnya Namikka\nEKIRAGIRO kya Kabaka ku masiro g’e Kasubi kyatandikiddewo okukola era eggulo gaasiibye maggale nga teri mmotoka eyingirayo ate nga n’abeebigere abayingirayo bakozesa omulyango omutono ogutunudde mu nnyumba ya Nnaalinnya.\nKu Lwokubiri, Kabaka yawadde ebiragiro ku Masiro n’alagira gaggalwe era n’abakungu okuli Nnaalinnya Beatrice Namikka, Katikkiro w’Amasiro Ssaalongo George Mulumba, Kaggo w’Amasiro ne Mugema w’Amasiro n’abalagira okugavaamu omulimu gukolebwe abakugu n’ab’ennono okuli Wabulaakayole ne Sserumpanise abakwatibwako emirimu gy’okusereka egisigadde.\nKabaka Ronald Mutebi era yayimirizza enkola ya Katikkiro Charles Peter Mayiga ey’okulambuzanga Obuganda omulimu gw’Amasiro we gutuuse ebadde ekolebwa buli ntandikwa ya mwezi n’alambika nti okulambuza kwakukolebwa omulundi gumu ng’Amasiro gawedde.\nObuvunaanyizibwa obujjuvu ku Masiro, Kabaka yabukwasizza Minisita w’ebyobuwangwa, ennono n’obulambuzi Dennis Walusimbi Ssengendo era waakuwanga Katikkiro Mayiga lipoota buli lunaku ku bigenda mu maaso mu Masiro.\nBOOGEDDE EBIREMESEZZA OKUMALIRIZA AMASIRO\nMinisita Walusimbi yategeezezza nti eby’okwerinda by’Amasiro bigenda kusigala nga biggumivu okusobozesa abakugu abali ku mulimu gw’okuzzaawo Amasiro okukola emirimu gyabwe awatali kutaataaganyizibwa ng’okwo okubaddewo Kabaka kwe yayogeddeko mu bbaluwa ye.\nWalusimbi yategeezezza nti agenda kuddamu atuule n’olukiiko oluzimbi wiiki ejja okulaba nga bategeka Pulogulaamu empya okunaatambuzibwa enteekateeka y’okumaliriza Muzibwazaalampanga.\nYagambye nti ebiragiro Kabaka bye yawadde bagenda kubigoberera butiribiri. Yatangaazizza nti ebiragiro tebiggyaako bantu ba Kabaka buvunaanyizibwa kwenyigira mu mulimu gwa kumaliriza Masiro era baakukoowoolwa mu kiseera ekituufu naddala ng’ekiseera ky’ebyetaagisa omuli emmuli, essubi, ebinsambwe n’ebirala kituuse.\nEggulo Nnaalinnya Namikka yasisinkanye abamu ku bakungu mu Masiro wamu n’abakwatibwako emirimu gy’ennono okuli Katikkiro w’Amasiro Mulumba, Nnaava Kironde, Ssewava Sserubiri n’abamu ku Bambejja n’Abalangira mu lukiiko olwategekeddwa mu Lubiri lwa Jjunju oluli mu maaso g’Amasiro g’e Kasubi okwogera ku nsonga z’Amasiro.\nOmu ku beetabye mu lukiiko luno ataayagadde kwatuukirizibwa yategeezezza Bukedde nti baalaze essanyu ku kyasaliddwaawo Kabaka kubanga okulwawo okumaliriza Amasiro kibadde tekikoma ku kuswaza Buganda wabula kibadde kiweebuula ne Bassekabaka abaagalamizibwa mu Masiro ago ag’ebyafaayo.\nBaalaze ezimu ku nsonga ezibadde ziremesezza Amasiro okuggwa omuli:\nl Okukoonagana wakati w’abakola emirimu egy’ekikugu n’abakola egy’ennono ekyavaako n’okuwanulayo ‘ebizizi’ (emige okutambulizibwa emmuli z’akasolya k’Amasiro) mu July 2015 wakati mu kuwakanyizibwa abakola emirimu gy’ennono.\nl Okulwawo ennyo okugula ebintu ebyetaagisa mu kuzimba era baawadde eky’okulabirako kya langi eziyiza omuliro okwokya Amasiro eyalindibwa okumala emyezi egisukka ena ng’abaakola ku kugigula bagamba nti baagiragiriza Germany olwo emirimu gyonna ne giyimirira.\nl Okulwawo okusasula ensimbi naddala ezikwatagana n’emirimu gy’ennono era mu kiseera kino, ab’ennono (Abagirinnya) abakulirwa Eria Sserumpanise baagaanye okuwaayo ebizizi ebipya bye baamaliriza nga December 1, 2015 nga bagamba nti bamala kusasulwa ssente ezaabikoze eziwera obukadde 80. Kino kitutte emyezi 3 nga teri kitambula olw’ebizizi ebyo.\nl Okusika omuguwa ku ani alina obuyinza obusalawo ku nsonga z’okuzimba nakyo kibadde kiremesezza. Namikka aludde ng’ayogera nti ebintu ebimu bikolebwa teyeebuziddwaako ate nga y’akulira Amasiro ate nga n’olukiiko lw’ekikugu olukulirwa Jonathan Nsubuga lugamba nti ensonga z’eby’ekikugu tezeetaagisa kumala kutwalibwa wa Nnaalinnya kubanga amaanyi ge gali mu nsonga za nnono.\nKkampuni ya Omega Constructions eyaweebwa kontulakiti y’okuzimba Muzibwazaalampanga yamaliriza omutendera ogusooka mu March 2015 olwo obuvunaanyizibwa (sub-contract) n’abugabanyizaako Wabulakayole avunaanyizibwa ku kusereka kyokka ne wajjawo okusika omuguwa ku nsimbi za Wabulakayole nga Namikka agamba nti zirina kuyita mu ofiisi ye kyokka nga Wabulakayole akiwakanya ng’agamba nti zirina kujja butereevu.\nOmulimu gwatabuka nga bagugasseemu abantu abagambibwa nti ssi be baali abatuufu okukola omulimu ogwo, nga batunuulidde kimu – ssente!\nEnsonga y’ensimbi ezikola omulimu guno nazo zifuuse ensonga. Ensimbi Gavumenti ze yawaayo ku mulimu guno obuwumbi obubiri zaggwaawo mu May 2015 era abavunaanyizibwa ne bateekamu okusaba kwabwe okw’ensimbi endala obuwumbi bubiri nga zino teziweerezebwanga.


Bukedde Online - Omugagga Nabukeera aguze ekizimbe kya buwumbi 8 ddiiru n'erumira: Asula bubi!\nOmuwala bamuwambye: Essimu ze bbiri n'ensa...\nOMUGAGGA Nnaalongo Christine Nabukeera, nnannyinni bizimbe okuli NANA Arcade ku Nabugabo, Victor Plaza mu Kikuubo asula bubi. Yasasudde ssente obuwumbi 8 n’obukadde 500 okugula ekizimbe kyokka ddiiri n’erumira.\nAkawumbi kalimu obukadde 1,000 ekitegeeza nga Nabukeera baamututteko obukadde 8,500!\nNg’ayita mu kkampuni ye eya Namaganda Ltd, yasasula ssente ezo ng’agula ekizimbe ekiyitibwa 888 Hotel e Nabugabo mu Kampala wakati nga kiri ku poloti 47.\nOkugenda mu ddiiru eno, kyaddirira ekirango mu mawulire ga New Vision nga December 24, 2015 nga Crane Bank kati eyatwalibwa DFCU eranga okutunda ku nnyondo ekizimbe ekyo oluvannyuma lwa kkooti okulagira nga December 21, 2015 kitundibwe.\nKkampuni ya Nabukeera ye yayitamu mu bonna abaasaba era n’asasula 8,500,000,000/-.\nKati Nabukeera addukidde mu kkooti ataase ssente ze. Mu mpaaba ye, agamba nti bwe yamala okusasula ekizimbe ekyo, yali ateekateeka okukimenya okuddamu okuzimbawo, eyali nnannyini kyo bbanka gwe yakisuuza Omuchina Miao Huaxian ne yeekubira enduulu mu kkooti n’afuna ekiragiro ekiyimiriza Nabukeera okukozesa ekifo kino okutuusa ng'omusango gwe yateekayo guwedde.\n“Okuva mu 2015, tewali kigenda mu maaso ate nga ssente z’ekisuubuzi buli kiseera ziba zikola okuzaala amagoba”, Nabukeera bwe yategeezezza mu mpaaba ye. Nabukeera akiikirirwa bannamateeka aba Tareemwa & co Advocates mu musango oguli mu kkooti etawulula enkaayana z'ebyobusuubuzi.\nGuwulirwa omulamuzi Billy Kainamura. Nabukeera ayagala kkooti ewalirize bbanka ya DFCU okumuddiza obuwumbi munaana n’obukadde 500 n’amagoba ga buwumbi bubiri n’obukadde 874 (2,874,285,048/- )ze yasasula ku bbanja lye yeewola ng'agenda okugula ekifo kino.\nAyagala endala obuwumbi busatu (3,332,083,748/-) okusasulira by'afiiriddwa. Obumu ku bujulizi obwaleeteddwa mu kkooti bugamba nti nga January 28, 2016 Nabukeera yasasula obuwumbi buna ate obuwumbi buna n’obukadde 500 zaasasulibwa kkampuni ye eya Namaganda Ltd.\nEra olwamala okusasula ne bamuwa ekyapa olwo ettaka ne likyusibwa ne lizzibwa mu kkampuni ye eya Namaganda Ltd.\nNga February 1, 2016 Crane Bank yalagira babbulooka ba kkooti aba Fit Auctioneers & Court Bailiffs okutegeeza abapangisa ku kizimbe kino nti, nnyini kifo akyusiddwa era balina okukivaamu asobole okuddamu okuzimbawo era KCCA yali emukkirizza.\nOmuchina Miao Huaxian eyali nnannyini kizimbe yaddayo mu kkooti nga February 8, 2016 n’afuna ekiragiro ekiyimiriza Nabukeera okukozesa ekifo kino okutuusa ng'omusango guno Miao gwe yateekayo guwedde nga kati giweze emyaka ebiri nga takikozesa.\nEra ekiragiro kya kkooti kyalagira nti ssente z'obupangisa eziva mu kizimbe kino ziteekebwe mu kkooti.\nNabukeera agamba nti endagaano y'okugula ekifo kino mu katundu nnamba 4.0, Crane Bank yeeyama nti, Namaganda Ltd y’erina okutwala ekifo kino oluvannyuma lw'okusasula ssente 8,500,000,000/-.\nWabula okuva January 28, 2016 okutuusa kati bbanka eremeddwa okumuwa ekifo kye oba okumuddiza ssente ze n'ebyo by’afiiriziddwa.\nAgamba nti alina ssente ze yeewola okugula ekizimbe okuva mu bbanka ya DFCU ne Diamond Trust Bank nga bbanka zombi zaamuggyako amagoba mangi.\nNabukeera y’omu ku bakyala abatono mu Kampala abaleebya abaami mu bugagga n’okukola obusuubuzi.\nYe nnannyini Victor Plaza mu Kikuubo. Ye nnannyini Kisekka Auto Centre Plaza ekyasengukiramu abasuubuzi abaali bakolera mu katale ka Kisekka nga kamenyeddwa era kitudde ku ttaka erigyako ebizimbe bisatu.\nYe nnannyini NANA Arcade e Nabugabo.\nMwannyina w’abagagga okuli; John Ssebalamu owa Freedom City ne Bosco Muwonge owa Gaggawala Shauliyako.\nOmugagga Christine Nabukeera\nWuuno kaamulali akuwa obukadde 150 omwaka


Ate mu 2014, abantu 2,845 be baafiira mu bubenje nga ku bano 82 ku buli 100 bwava ku bikolwa by’abantu naddala baddereeva ng'okuvuga nga batamidde, okuvuga endiima, okutikka akabindo, okuvugisa ekimama n'ebirala.\nEBIKOLWA by'abantu kimu ku bisinga okuvaako obubenje ku nguudo za Uganda. Mu lipoota ya poliisi eya 2013, abantu 15,690 be baafiira mu bubenje obwava ku bikolwa by'abantu ku 17,283 abaafuna obubenje omwaka ogwo.\nLipoota eraga nti abantu 208 be battibwa baddereeva abatamidde, okuvugisa ekimama 505, okudduka endiima 490 n'ebirala omuli okuvuga nga tebalina pamiti, n'obutawanhhana kitiibwa ku nguudo.\nWabula kyewuunyisa nti bangi ku baddereeva abakola ensobi ku nguudo balina pamiti! Poliisi y’ebidduka etunuulira pamiti ng’akabonero akalaga obutendeke bwa ddereeva, sso nga lipoota eraga obubenje obugwawo kino ekiwakanya.\nKati ekyebuuzibwa, ddala ddereeva omutuufu y'aliwa? Godfrey Kiweewa, atendeka okuvuga mmotoka agamba nti ddereeva omutuufu alina okubeera ng'amanyi bulungi obubonero bwonna obuli ku nguudo n'enkozesa yaabwo kubanga bwe bufuga entambula y'ebidduka.\n"Ddereeva omutuufu alina okumanya ebikwata ku nkola y'ebyuma bya mmotoka ebyangu era ng'amanyi enkyukakyuka mu mbeera ya mmotoka ye ne kye kitegeeza. Kikulu okumanya mmotoka nga yaakafuna ekizibu n'okikolako mangu.\nObutamanya nkola ya mmotoka kivaako okwonoona mmotoka, okugeza ssinga ekulaga ng'amazzi gaweddemu n'otofaayo kiyinza okuvaako yingini okukuba", Kiweewa bw'annyonnyola.\nOkusinziira ku mukwanaganya wa poliisi y'ebidduka n'omuntu wa bulijjo, IP Monica Ndirugendawa omuntu yenna atalina pamiti tabeera ddereeva mutuufu ne bw'abeera mmotoka agivugira ku mu nsi yonna.\n"Ddereeva omutuufu alina okubeera nga yayita mu ssomero eritendeka okuvuga mmotoka n'atendekebwa byonna ebikwata ku kuvuga mmotoka omuli amateeka, obubonero, ebikwata ku mmotoka era ng'abimanyi mu bigambo n'ebikolwa", IP Ndirugendawa bw'annyonnyola.\nOKUFUNA PAMITI Ip Ndirugendawa annyonnyola nti ennaku zino okufuna pamiti kwakyusibwa nnyo, tekyali bya muntu kukufunira pamiti kubanga olina okugenda ku Face Technology okukuggyako ebikukwatako omuli ebinkumu.\nOkusooka olina okwewandiisa mu ssomero eritendeka okuvuga mmotoka erigenda okukutendeka mu byonna ebikwata ku kuvuga mmotoka era olina n'okuwandiika notisi. Ofuna pamiti y’abayiga (Learners Driving Permit) ng'eno ya myezi esatu.\nOluvannyuma ettendekero lirina okukuwa satifikeeti ekakasa nti oyise bulungi gy'ogenda nayo okugezesebwa ew’omukungu wa poliisi akebera mmotoka n’okugezesa baddereeva (IOV).\nSsinga ogwa okugezesebwa olina okuddayo mu ssomero ne baddamu okukusomesa ate ssinga oyita olwo oweebwa satifikeeti gy'ogenda nayo ku URA okusasula olwo n'otwala empapula ku Face Technology n'oweebwa ‘Temporary Driving permit’ ng'eno ebeera ya nnaku 28 nga mu nnaku zino mw'olina okufunira pamiti entuufu.\nMu ngeri y'emu ssinga obeera ng'oyagala kwongera kkiraasi mu pamiti, era olina okuddayo ku ssomero okukuyisa mu by'osuubibrwa okukola era ne bakuwa satifikeeti gy'ogenda nayo ewa IOV okugezesebwa, bw'oyita naye gy'akuwa gy'otwala mu URA ne Face Technology okukuwa kkiraasi gy'osabye.\nLearners Permit; Eno eweebwa abagenda okufuna kiraasi; A, B, H ne F, osasula 24,000/- mu URA nga kuliko n'eza bbanka ate ku Face Technology osasula 30,000/-. lOkugezesebwa osasula 25,000/- nga kuliko n'eza bbanka.\nOkufuna pamiti entuufu kusinziira ku myaka gy’oyagala; ey'emyaka esatu osasula 66,000/- ate omwaka gumu 56,000/- mu URA ate mu Face Technology osasula 60,000/-, zino kubeerako n'eza bbanka.\nOkuzza obuggya; Emyaka esatu osasula 56,000/- ate omwaka gumu osasula 46,000/- nga zino ozisasula mu URA ate mu Face technology osasula 60,000/- nga zino kuliko n'eza bbanka.\nOkwongeramu kkiraasi ng'olina kkiraasi B entuufu ofune kkiraasi nga G, E, I, CM, CH, DL, DM, DH osasula 41,000/-, n'okugezesebwa 25,000/- nga zino za URA ate Face Technology osasula 60,000/- nga zino zibeerako n'eza bbanka.\nOkuzzaawo pamiti ebuze, osasula 41,000/- mu URA ate Face Technology n'osasula 30,000/- nga kuno kuliko n'eza bbanka.\nOkukyusa pamiti okuva mu y'ebweru; Osasula 66,000/- mu URA ne Face Technology n'osasula 60,000/- nga kuliko n'eza bbanka.\nIP Ndirugendawa agamba nti okufuna kkiraasi evuga mmotoka y'abasaabaze omuli DL, DM ne DH olina okuba ng'obadde ne kkiraasi D okumala emyaka etaano n'okudda waggulu. Kyokka baddereeva bagamba nti omuntu okubeera ne pamiti tekimala kubeera ddereeva mutuufu kubanga bangi abasse abantu naye nga babadde ne pamiti kubanga mu Uganda waliwo abantu abayisa ebintu mu madirisa.\nLamek Kasule, ddereeva ku siteegi ya Lyantonde- Masaka agamba nti, “Ku guno omulembe gwa mmotoka za otomatiki tosobola kugamba nti omuntu okubeera ne pamiti kimufuula ddereeva omulungi kubanga abantu bangi oluyiga okutereera mu kkubo ng'agulirira kufuna pamiti".\nOno agamba nti waliwo ebintu ebirala ebifuula omuntu okubeera ddereeva omulungi ng'ebisinga biviira ddala ku nneeyisa y'omuntu oyo kubanga abasinga bakola ensobi lwa butabeera na nneeyisa nnungi naddala okuwa abalala abakozesa oluguudo ekitiibwa n'okugoberera amateeka.\nGodfrey Kawombe, omusuubuzi ku Kaleerwe era nga ddereeva agamba nti ddereeva omulungi alina okubeera nga yeefuga yekka. "Kino kitegeeza nti omuntu amanyi ky'alina okukola ekiseera kyokka, ng'agoberera obubonero n'amateeka si kulinda kulaba muserikale wa tulafiki olwo akole ekituufu,” bw’agamba.


Bukedde Online - Omugagga Lubega ne Muhangi bakyagugulana lwa paaka\nOmugagga Lubega ne Muhangi bakyagugulana lwa paaka\nOmusuubuzi amafuta gamukwasizza\nAbaagalana balidde obutwa: Omukazi afiiriddewo...\nENTALO z’ettaka lya paaka ya bbaasi z’Abaganda mu Kampala zizzeemu akakiiko akaludde nga katabaganya abagagga abakaayana bwe kafulumizza lipooti eraga nti Charles Muhangi addizibwe ekitundu awasimba bbaasi ate aliyirirwe ensimbi ezisoba mu buwumbi 70 ze yafiirwa.\nKyokka omugagga Drake Lubega bwe bakaayana asekeredde Muhangi nti ebyokweddiza ettaka lya paaka eyo abyerabire.\n“Eyo lipooti eyakoleddwa si kiragiro kya kkooti era terina buyinza bunzigyako ttaka lyange. Oba Muhangi ayagala okweddiza ettaka lino agende mu kkooti emuwe ekiragiro naye tasobola kukozesa lipooti kunsiguukulula,” Drake Lubega bwe yagambye.\nLipooti eyateekeddwaako amannya g’omulamuzi eyawummula Anna Magezi, yakoleddwa nga November 16, 2012. Eraga nti okukolebwa kyaddiridde pulezidenti Museveni okulagira minisitule w’ebyettaka okuyingira mu nkaayana z’ettaka lya paaka erigambibwa okuggyibwa ku Charles Muhangi mu bukyamu.\nMinisita yalondawo akakiiko kanoonyereze n’okutabaganya enjuyi zonna ezikaayana era kaafulumizza lipooti ng’esaba minisitule y’ettaka eddemu yeetegereze ebyapa byonna ku ttaka lino n’engeri gye byakyusibwaamu.\nEttaka lino likaayanirwa abagagga okuli Charles Muhangi owa kkampuni ya Horizon Coaches ne Hajj Hamis Ssentongo owa UBOA / Central Kiboga Bus Co. abeemulugunya nti alikozesa ekiseera kino omugagga Drake Lubega yaligula mu bukyamu era nti yakola nsobi n’okukyusa paaka eno amannya n’agituuma Qualicel Bus Terminal.\nMuhangi eyagezaako okweddiza ettaka lino gye buvuddeko kyokka basajja be ne batwalibwa nga tebalinnya, yategeezezza nti bulijjo balinda lipooti eno naye ke yafulumiziddwa eryo ettaka limaze okumuddira.\n“Lubega agenda kuliwa ssente zonna ze nfiiriddwa ku ttaka lino mu bbanga lye mmaze nga ngobeddwaako. Liizi ye yaggwako dda ate talina wadde biwandiiko era poliisi y’ekyamukwatiridde naye singa namugobye dda “Muhangi bwe yagambye.\nKyokka Drake Lubega yasekeredde Muhangi nti liizi bweba yaggwako ne kitegeezaaki nti ettaka litwalibwa buli muntu n’atali nnannyini lyo. “Oba\nMuhangi agamba nti sirina biwandiiko bituufu ne liizi yange yaggwako ebibye yabibalaze era kiki ekimugaana okulyeddiza nga mutuufu,” Lubega bwe yagambye.


Bukedde Online - Gavumenti esibye Gen. Sejusa lwa kugyanika - Besigye\nGavumenti esibye Gen. Sejusa lwa kugyanika - Besigye\nURA ewadde Bobi Wine nsalassale ku bbanja...\nOmugagga wa Sojovalo asattira lwa bbanja...\nAdded 4th February 2016\nBesigye yategeezezza nti Gavumenti okusiba munnansiko munne (Sejusa) emulanga kwanika bibi by’ekola omuli ne bulijjo by’agirumiriza eby’okubba obululu.\nDR. Kiiza Besigye, avuganya ku bwapulezidenti, yasinzidde e Mbarara n’alangira Gavumenti obutiitiizi olw’okukwata Gen. Sejusa.\nBesigye yagambye nti bwe yali akyali mu magye, yayogera obuzibu obwali bwolekedde Uganda nga mu NRM abamu batandise okuva ku mulamwa omuli okubba ensimbi z’eggwanga okutunda ebintu bya Gavumenti n’ebirala.\nYagasseeko nti baali basazeewo okumutwala mu kkooti y’amagye olw’ekiwandiiko kye yali afulumizza era ekyefaananyirizaako kino kye kituuse ku Sejusa olw’okuvaayo okulaga ensobi za NRM olwo ne bamuggulako emisango, egimusibisizza e Luzira.\nBesigye, munnamagye eyawummula, yagambye, mu nkuhhaana ze mu bitundu by’e Rubindi, nti ssinga agenda mu buyinza, mwetegefu okulaba ng’abasomesa bongerwa mu masomero ate bafune omusaala ogwegasa n’abayizi baweebwe ekyemisana n’ekyenkya.


Mwagazise abaana ennono z'ebika byabwe- Abazadde balabuddwa - Ugabuzz\nHome» Luganda»Mwagazise abaana ennono z’ebika byabwe- Abazadde balabuddwa\nadmin 13 Mar 2022 Luganda, News Leave a comment 96 Views\nBya Bonny Kizza\nOmwami wa Kabaka atwala essaza Buddu pokino Jude muleke akubirizza abazadde okwagazisa abaana ennono n’empisa z’ebika byabwe kino kibasobozese okugunjula abaana nokubagazisa obuganda nabo bennyini okuba abantu abalimu ensa.\nBino bibadde mububaka bwatisse ssentebe wabavubuka mussaza Buddu eranga yatwala ekitongole kyabavvubuka n’okwewumuzamu omwami Ndawula Innocent mukugalawo empaka zomupira gwebigere musomero linno abayizi mwebavuganyiriza mubika byabwe.\nOno ayongeddeko nti emizzannyo lyekubo lyoka erisobola okumakuma abantu b’omutanda nga bali bumu neyebazannyo abakulembeze b’essomero lino okuvaayo nenteekateeka eno gyagambye nti yakwongera okutumbula ebitone byabaana ebitali bimu nokubamanyisa obuvvo bwebika byabwe era nasaba amasomero gonna mu Buganda okukoppa enkola eno.\nYe omuyima wankoba zambogo musomero lino omukyala Nantongo Oliver agambye nti kawefube ono tagenda koma kumupiira gwokka wabula nga bakumuyingiza nemumizannyo emirala nasaba abazadde okubakwasizaako .\nLubowa Ssebina Gyaviira owa Lubowa Ssebina Foundation agambye nti kano kekaseera okokuddayo okumanyisa abavubuka ennono yebika byabwe naddala ngabayita mubyemizannyo.\nEbika ebisoba mukumi namusanvu byebyavuganyiza era gyebyaggweredde ngekika kyengabi kyetisse empaka zino oluvannyuma lw’okkuba akasimba golo 3-0.\nEbirabo omuli sseddume wente, embuzi, ekikopo , emidali nebirabo ebirala byebyagabiddwa.\nEbika Bya Buganda Masaka 2022-03-13\nTags Ebika Bya Buganda Masaka


Yeeyise omusawo n’akuba abayizi b’amasomero...\nOmwana alina ebitundu by’ekyama ebibiri atabudde...\nMukwano yafa Lwakusatu lwa wiiki eno ng’amaze ennaku ssatu nga tannaziikibwa.\nMu nteekateeka eyakoleddwa be kikwatako, omugenzi baamututte ku kisaawe e Kololo abantu baabulijjo okwabadde ab’emikwano, abakungu mu gavumenti ne bamukubako eriiso evvanyuma.\nWabula Sheikh Muharim Kasujja abadde akolanga Amir w’ekiwayi ky’Abatabbuliiki e Nakasero, yannyonnyodde nti byonna ebyakoleddwa bikontana n’amateeka g’Obusiraamu ku muntu afudde. Yakiraze nti mu Busiraamu omuntu bw’afa, ateekeddwa kuziikirwawo.\nYayongeddeko nti omuntu olukutuka bwati, anaazibwa, n’azingibwa bulungi okumuteekateeka okutwalibwa okuziikibwa.\nAbantu bokka abakkirizibwa okutunula ku muntu oyo be b’eng’anda nga abaana, abazadde nti kyokka nabo bwe basanga ng’omuntu amaze okunaazibwa azingiddwa, tebakkirizibwa kumubikkula.\nMu bubaka bwe, pulezidenti yagambye nti Mukwano abadde musajja eyeenyigira mu buli kintu omuli obulimi, eby’ensimbi, munnamakolero, eby’entambula n’ebirala bingi.\nMukwano yayamba nnyo okumalawo ebbula ly’ebintu ebikozesebwa mu bulamu obwabulijjo nga sabbuuni n’ebirala.\nAyigirizza bangi okukola n’awa eky’okulabirako nti ayigirizza bangi obusuubuzi mu kibuga.\nSsaabawolereza wa gavumenti William Byaruhanga yagambye nti bulijjo pulezidenti abaddenga abanyumiza nti bambega be baamuleetera amawulire agagamba nti Mukwano yeenyigira ku kusuubula zaabu n’okutunda ensimbi z’amawanga ag’ebweru mu bukyamu nga baagala bamukwate.\nWabula yabagaana okumukwata n’amuyita n’ayogera naye n’amubuuza ku bye baali bamulumiriza.\nMukwano n’agamba nti yali akola ebintu bingi okweyimirizaawo nti kyokka nga bwe yali asisinkanye pulezidenti, yali asaba aweebwe ssente akole ekkolero.\nMuseveni yakkiriza okusaba kwa Mukwano n’alagira banka enkulu eya Uganda n’emuwa ssente ze yatandisa okuzimba ekkolero lya sabbuuni era okuva olwo, teyadda mabega okutuusa w’afi iridde.\nOmusuubuzi Patrick Bitature yagambye nti ajjukira omugenzi lwe baamusiba e Luzira omwezi mulamba nga bamulumiriza nti yali atunda ebyambalo by’amagye wabula bwe yavaayo, yagamba nti okumusiba kimuyambye okuwummulamu era bwe yavaayo, yatandikira awo n’akola n’amaanyi.\nMutabani w’omugenzi, Alykhan Karmali yagambye nti kitaawe abadde musajja atali wa bulijjo n’akiraga nti abalekedde okusoomoozebwa okw’amaanyi okudda mu bigere bye.\nYagambye nti pulezidenti yamukubidde essimu n’amutegeeza nti ali bweru wa ggwanga kyokka n’amukuutira okukuuma famire ng’eri wamu okusobola okutwala mu maaso ebintu bya kitaabwe.\nYagambye nti bajja kufuba okutwala ebya kitaabwe mu maaso ng’okukulaakulanya Bannayuganda n’amaliriza ng’agamba nti ‘empologoma yeebase ekiro kya leero’.\nKatikkiro wa Tooro, Bernard Tungwaho eyeetisse obubaka bwa Oyo Nyimba Kabamba Iguru , yagambye nti omugenzi yali yaweebwa empaaho ya Amooti n’agamba nti awadde Tooro ekifaananyi ekirungi.\nAmirali Karmali Mukwano,


Bukedde Online - Abakadde bawawaabidde mutabani waabwe eyababba ekyapa\nAbakadde bawawaabidde mutabani waabwe eyababba ekyapa\nSheikh Umar azoomodde ekiragiro kya kkooti\nEnsonga z'ebbanja lya Bryan White zikutte ...\nABAKADDE baddukidde mu kakiiko ne bawawaabira omwana wa mwannyinaabwe eyababbako ebyapa n'atunda amaka mwe babeera e Kamwokya n'ettaka ly'ebiggya e Wobulenzi n'asimula ebiggya bya bajjajja be ne kitaawe.\nMargaret Nanfuka 92 ne muganda we, Feresta Namugga 72, be baddukidde mu kakiiko akabuuliriza ku mivuyo gy'ettaka ne baloopayo mutabani waabwe, Gerald Kasule olw'okubabbako ebyapa. Nanfuka eyazze nga bamukwatiridde okutambula okutuuka mu kakiiko yalombojjedde Omulamuzi Catherine Bamugemereire ennaku gy'ayitamu.\nYagambye nti yali awo e Kamwokya nga babalagira okuva mu kifo kitaabwe, omugenzi Gabudyeri Bagunywa kye yabalekera. Yannyonnyodde nti Kasule yajja n'amusaba amuwe ebyapa agende mu ofi isi z'ebyettaka akebere oba ddala ebyapa bye balina bituufu. Bwe yabimuwa yagenda okulaba ng'ennaku ziyiseewo nga takomawo kwe kutandika okumunoonya.\nBaasalawo ensonga ne bazitwal ku poliisi ya Kira Road kyokka tebaayambibwa. Nanfuka yayogedde ng'eddoboozi lijegemera n'olumu nga bwe bamubuuza addamu n'ayitaba nga tabiwulidde. Ettaka lye baalina ku bbulooka 29 poloti 632 lyaliko ‘decimal' 21 (libeera likunukkiriza okuweza poloti eya 100X100) kitaabwe Bagunywa eyafa mu 1971 ye yalibalekera. Okwo n'agattako yiika mwenda e Kalule Bulemeeze.\nNanfuka we yali abeera e Kamwokya yalinawo emizigo ena ng'asulako mu gumu esatu n'agipangisa kyokka Kasule olwamala okutunda nga tebategedde yamuleeterayo obukadde 10 n'azimusuulira ye ne yeeyongerayo. Kati Nanfuka yabudama Kasangati era yategeezezza akakiiko nti okufuna eky'okulya Katonda y'amanyi.\nNamugga yategeezezza nti kitaabwe yabazaala abaana 11 kyokka basigadde mukaaga abalala baafa. Bwe yali afa n'aleka ekiraamo ng'ettaka ly'e Kamwokya alyawuzzaamu abawala n'abawaako ekitundu n'abalenzi ne batwala oludda. Ekyababuukako, mu 2012 kwe kufuna abantu ababasindiikiriza nga babategeeza nti Kasule mutabani w'omugenzi Kalooli Kalule ye yabaguza.\nNanfuka yategeezezza akakiiko nti yonna gy'addukidde okufuna obuyambi tabufunye kati yabudama Kasangati ate Namugga abeera Wampeewo mu Kito, e Kamwokya tebakkirizibwa kulinnyawo\nPoliisi eyigga owa mmotoka z'empakaeyasse owa bodaboda mu bukambwe\nOmutuuze w'e Kyebando atemuddwa mu ntiisa


Bukedde Online - Ebizuuse ku byobugagga Bugingo by'ayita eby'ekkanisa\nEbizuuse ku byobugagga Bugingo by'ayita eby'ekkanisa\nObulwadde bw'ensigo busse eyali minisita wa Kabaka\nOmusamize akwatiddwa n'obuwanga bw'abantu ...\nEbizuuse ku byobugagga Bugingo by’ayita eby’ekkanisa\nPaasita Bugingo ate ku ddyo kye kizimbe okuli leediyo ne ttivvi ye eya Salt FM ne Salt TV.\nTUZUDDE ebiwandiiko ebiraga engeri Paasita Aloysius Bugingo gye yaggyeeko mukyala we Teddy Naluswa Bugingo obwannannyini ku bintu bye bakoze bombi okuva 2008 omuli ekkanisa, ttivvi ne leediyo.\nEbiwandiiko tubizudde okuva mu kitongole kya gavumenti ekivunaanyizibwa ku kuwandiisa amakampuni ne bizinensi mu ggwanga ekya Uganda Registration Services Bureau (URSB), nga biraga kalonda yenna akwata ku bwannannyini obw'ekkanisa eya House of Prayer Ministries International (HPMI) ne kkampuni ya Salt Media Group Companies Ltd eddukanya; Salt TV ne leediyo eya Salt FM.\nBugingo takomye ku kuggya mukyala we Teddy mu bwannannyini mu bizinensi wabula yakyusizza ne akawunta za bizinensi nga kati Teddy tayinza kussa mukono ku cceeke eggyayo ssente nga bwe gubadde nga tebannatabuka. Okunoonyereza kwe tukoze kuzudde ebiwandiiko ebikyali ebipya Bugingo bye yatutte mu kitongole ekya URSB ng'okukyusa obwannannyini bwa Salt TV ne Salt FM ng'abigobamu mukyala we Teddy Naluswa Bugingo n'abaana be; Doreen Gift Bugingo ne Winnie Treasure Bugingo.\nEbiwandiiko ebiggyako Teddy obwannannyini mu bizinensi ezo, bba Bugingo yabitutte mu kitongole ekya URSB mu January ne February 2019 nga yabitaddeko omukono gwe nga dayirekita wa kkampuni ezo. "Mu lutuula lwa kkampuni olwa January 11, 2019, kyasaliddwaawo era ne kikakasibwa okuggya Teddy Bugingo ku kifo ky'Omuwandiisi wa kkampuni.\nKyasaliddwawo era ne kikakasibwa nti Mutaawe Francis Victor alondeddwa mu kifo ky'omuwandiisi wa kkampuni," ekimu ku biwandiiko Bugingo kye yatutte mu URSB bwe kisoma. Ekiwandiiko kino kyawandiisibwa mu kkampuni URSB nga January 28, 2019, ne kikubwako sitampu ya URSB nga January 31, 2019.\nAGGUDDEWO AKAWUNTI EMPYA Mu kiwandiiko ekirala, kiraga nti badayirekita ba kkampuni baatudde nga February 6, 2019 ne basalawo okuggulawo akawunta empya nnamba 6004513477 mu Barclays Bank ettabi ery'omu Ndeeba.\nAkawunta empya Bugingo yekka y'asobola okugiggyako ssente okwawukanako ku akawunta enkadde ebbiri eza Barclays Bank mu Ndeeba: 6004929908 ne 6004929932 (essibwako ssente za ddoola zokka) nga zino zibadde zaggulwawo mu mannya g'abantu bana: Aloysius Bugingo, Teddy Bugingo, Doreen Gift Bugingo ne Winnie Treasure Bugingo wabula nga Bugingo ye mutwe omukulu nga ssente okuvaako ateekwa okussaako omukono n'omu ku balala abasatu.\nEkiwandiiko kino kyassiddwaako omukono gwa Aloysius Bugingo nga dayirekita nga kyawandiisiddwa mu URSB nga February 7, 2019 ne kissibwako sitampu ya URSB nga February 8, 2019. Ebiwandiiko biraga nga ebbanga lyonna okuva kkampuni ya Salt Media lwe yatandika mu 2013, ba Bugingo kkampuni eno esangibwa ku luguudo Sir Albert Cook mu Mbuubi Zone e Lubaga, babadde bagiddukanya wamu nga famire wadde nga ssente ezaagitandika zaakuhhaanyizibwa okuva mu kkanisa yaabwe eya House of Prayer Ministries International.\nOBUZIBU BWAVA KU NGABANYA YA SSENTE\nOmusumba Solomon Male alaze ebitabula Paasita Aloysius Bugingo ne mukyala we, Teddy Naluswa ne muwala waabwe Doreen Gift Kirabo nti byava ku ngabana ya ssente za kkanisa n'emikutu gyayo egy'amawulire.\nAgamba nti bwe baatandika ekkanisa ne bagiwandiisa mu mannya gaabwe bonsatule, ate Bugingo bwe yafuna ssente mu kkanisa n'akola emikutu gya leediyo ne Ttivvi bo yabaleka bbali. Ebiwandiiko Male bye yalaze biraga ng'ekkanisa ya House of Prayer Ministries International bwe biri mu mannya gaabwe bonna era ekkanisa eyo n'etandika okufuna ssente ennyingi ez'amangu, wano Bugingo kwe kwagala okugaziya bizinensi ng'akola leediyo ne ttivvi.\nMu kusooka Bugingo yatambula bulungi ne famire ye era bwe yalaba nga ssente ziweze n'akola leediyo ya Salt mu 2013. Leediyo, Bugingo yagiwandiisa nga ye dayirekita okwo yazzaako ekkanisa ya House of Prayer n'aleka mukyala we Teddy ne muwala we Doreen ebbali ng'ate mu kusooka baali babitambuza bonna era nga n'amannya gaabwe galina okubeera ku leediyo.\nWadde nga babeera n'emigabo mu kkanisa ate ng'ekkanisa ku leediyo yawandiisibwa, Male alowooza ntikyandibadde kya buvunaanyizibwa n'amannya gaabwe gennyini okugassaako obutereevu kubanga bw'obabala nti ku migabo gy'ekkanisa mwe bafunira ku leediyo ate awo kibeera kitono nnyo.\nOkumala eggobe mu kibya, Male agamba nti mu 2015, ekkanisa yayongera okufuna ssente n'ekola ne tivvi ya Salt kyokka eno Bugingo yekka y'aliko mu kugiwandiisa era ye Dayirekita.\nNe ku ttivvi, omukyala n'omwana baasigala bbali era nga balina kutabuka. Ekyasinga okwonoona embeera ate ye Teddy okuwulira ebya Susan Makula Nantaba akola ku mikutu gya Salt nti alina embeera ne Bugingo ate bwe yagattako n'ennyumba gye bazimbira Nantaba n'ateebereza nti ne ssente ezimu ziva mu bintu bye yakolerera ennyo ng'ate n'ebimu tebaabimuwandiisaamu, kyamusukkako ne batabuka.\nMutaawe Francis Victor\nBugembe atya okwepima n'abawanvu\nSsebuguzi ayogedde engeri Nantaba gye yamwawukanyamu ne Bugingo\nPaasita Bugingo atabukidde abasumba abaagenze okumutabaganya ne Teddy


Bukedde Online - Abaana b'omugenzi Kafeero ensonga bazitutte wa Museveni\nAbaana b'omugenzi Kafeero ensonga bazitutte wa Museveni\nEkibiina kirumbye Bad Black ku bya ssente\nABAANA ba Paul Kafeero bazitoowereddwa ensonga za kitaabwe ne bazitwala ewa Pulezidenti Museveni azibakolereko.\nOmugenzi Paul Kafeero\nAbaana bano abali mu ntegeka esisinkana Pulezidenti era baddizza omuliro bakitaabwe ne baganda baabwe abaabatutte mu kkooti nga babalanga okutunda ebintu bya Kafeero nga bagamba nti ebiruubirirwa byabwe mu kwagala okuziikula Kafeero bya kwezza byabugagga bye nga beerimbisa mu kumugyako obutaffaali okumanya obuzaale bw'abaana.\nOmu ku baana ba Kafeero, Thomas Kafeero Swazinigger nga y'omu ku baana abana abaawaabiddwa okutunda ebya Kafeero nga tebalina buyinza bannaabwe abalala 10 ne batafunamu ate nga tebabakkirizza yategeezezza Bukedde nti baasaba Balaam Barugahara eyabafunira looya, Mohammed Mbabazi abayambako ku by'obutaziikula Kafeero abatuuse n'ewa Museveni alemese abaagala okumuziikula.\nOmu ku bataata b'abaana bano, Joseph Mugerwa muto wa Kafeero eyayambye ku baana okuwaabira bannaabwe abaatunda ebintu mu bukyamu yategeezezza nti yawulidde nti ensonga za Kafeero zaatwaliddwa ewa Museveni kyokka ye alowooza nti za kika kyabwe.\n"Nawulidde nti ne Museveni yabazzeemu nti engeri gye biri mu kkooti, basooke balinde ebinaasalibwawo." Thomas Kafeero yategeezezza Bukedde eggulo nti bulijjo bagamba abantu nti abamu ku bataata baabwe naddala Abubaker Nende mutabani wa Ssalongo Umar Nanganga era eyagenda mu kkooti n'agisaba okuziikula Kafeero y'omu ku bantu ababatabudde nga waliwo abatakitegeera.\nAgamba nti era y'omu eyayambye abaana okutwala ekiwandiiko mu kkooti enkulu ng'abaana 10 bawawaabira bannaabwe abana (Thomas ali ku bana) nti baatunda ebintu bya Kafeero mu bukyamu.\n"Abaagala okuziikula kitaffe baagala byanfuna si kumanya buzaale bw'abaana bali abalala abagambibwa nti si ba Kafeero kati bw'olaba ekiwandiiko mwe baatuwawaabiridde nti twatunda ebintu bya taata tolaba nti bintu bye boogerako.\nBaawaabye nti baagala bye twatunda biddizibwewo ssinga ekyo kye boogera ne balema kwerimbika mu kya kuziikula taata ng'ate bwe bamala okukikola baagala byanfuna." Thomas bwe yategeezezza eggulo.\nYagasseeko okwewuunya lwaki beesiba ku bintu bya Kafeero bye bagamba nti byatundibwa kyokka nga bakimanyi nti bwe biba byatundibwa era byatundibwa abaana abatuufu.\nYagasseeko nti bw'aba Mzee Umar Nanganga, taata wa Nende y'azaala Kafeero, yeewuunya lwaki bamwogerako nga Nanganga eyali omugagga kyokka tebalina kya bugagga kye balaga kitaabwe nti yakirekera Kafeero.\n"Lwaki baagala okugabana ku by'obugagga bya kitaffe nga tebaagala be bayita bazzukulu ba Nanganga kufuna kintu kyonna kye bayita ekya Nanganga?" Thomas bwe yabuuzizza.\nThomas yakubye oluyimba lwe yatuumye Abayikuuzi lw'agamba nti abaagala okuziikula kitaawe babbi. Agamba nti Nanganga ye yatwala ebyuma bya bbandi ya Kulabako kyokka bo baabaleka ate kati be babatutte mu kkooti!\nWabula Nende agamba nti eby'okuziikula Kafeero bikyagenda mu maaso n'olunaku baalulonze naye kati bali ku musango ogwawaawaabiddwa abaana 10 nga bawaabira bannaabwe abana abeekebeza ne bagamba nti bannaabwe abo si ba kika kyabwe.\nYagambye nti bwe waba waliwo abaagala okuziikula Nanganga okukakasa oba y'azaala Kafeero, takirinaako buzibu bagende kkooti ebawe olukusa bakikole kuba ekya kitaawe (Nanganga) okuba nga y'azaala Kafeero tekiriiko kubusibwabuusibwa.\n"Njagala abaana baffe bonna muganda waffe Kafeero nga bwe yabazaala bamanyike ate bagabane ebyabwe nga si bantu bamu na bamu. N'ekyobuzaale nga bamuziikudde n'aggyibwako obutaffaali, kya kutuyamba okumanya abaana abatuufu bafune ebyabwe nga kitaabwe bwe yandikyagadde," Nende bwe yagambye.\nOmusango gwawawaabiddwa mu kkooti enkulu nga 25 June, 2020 ng'abaana abo baagasseeko n'akola ku nsonga z'abafu gwe balumiriza okulemererwa okuwabula abaana abo abaatunda ebintu nga tebalina buyinza ne bagabana nga bannaabwe abalala tebalina kye bamanyi.\nKu baawaabirwa ne Thomas kw'ali ng'abalala kuliko Benedict Kafeero, Nagawa Kafeero ne Simon Kafeero. Ebyatundibwa kuliko yiika z'ettaka 25 e Masaba-Nkokonjeru mu Buikwe Kafeero gye yaziikibwa mu May wa 2007.\nEnnyumba y'amaka ga Kafeero e Kajjansi okuli n'emizigo egisoba mu 10 ne kalonda omulala abaana 10 gwe baagala abawawaabirwa bannyonyole bwe baabitunda na b'ani abaabigula.\nBino era bizze oluvannyuma lw'abaana ba Kafeero okugenda ne baggyibwako omusaayi ne bazuula nga kuliko bana bokka abatuufu abalala abasukka mu 10 ne gulaga nti si ba Kafeero.\nAbana baatandika okutunda ebintu kati bannaabwe 10 bye bagamba nti baabitunda mu bukyamu.\nABAANA ba Paul Kafeero\nza kitaabwe ne bazitwala\newa Pulezidenti Museveni\nAbaana bano abali mu\nntegeka esisinkana Pulezidenti\nera baddizza omuliro\nbakitaabwe ne baganda\nbaabwe abaabatutte mu\nkkooti nga babalanga okutunda\nebintu bya Kafeero\nnga bagamba nti ebiruubirirwa\nbyabwe mu kwagala okuziikula\nKafeero bya kwezza byabugagga\nbye nga beerimbisa mu kumugyako\nobutaffaali okumanya obuzaale\nOmu ku baana ba Kafeero, Thomas\nKafeero Swazinigger nga y'omu ku\nbaana abana abaawaabiddwa okutunda\nebya Kafeero nga tebalina\nbuyinza bannaabwe abalala 10 ne\nbatafunamu ate nga tebabakkirizza\nyategeezezza Bukedde nti baasaba\nBalaam Barugahara eyabafunira looya,\nMohammed Mbabazi abayambako\nku by'obutaziikula Kafeero abatuuse\nn'ewa Museveni alemese abaagala\nokumuziikula. Omu ku bataata\nb'abaana bano, Joseph Mugerwa muto\nwa Kafeero eyayambye ku baana\nokuwaabira bannaabwe abaatunda\nebintu mu bukyamu yategeezezza nti\nyawulidde nti ensonga za Kafeero\nzaatwaliddwa ewa Museveni kyokka\nye alowooza nti za kika kyabwe.\n"Nawulidde nti ne Museveni yabazzeemu\nnti engeri gye biri mu kkooti,\nbasooke balinde ebinaasalibwawo."\nThomas Kafeero yategeezezza Bukedde\neggulo nti bulijjo bagamba abantu\nnti abamu ku bataata baabwe naddala\nAbubaker Nende mutabani wa Ssalongo\nUmar Nanganga era eyagenda\nmu kkooti n'agisaba okuziikula Kafeero\ny'omu ku bantu ababatabudde\nnga waliwo abatakitegeera.\nAgamba nti era y'omu eyayambye\nabaana okutwala ekiwandiiko\nmu kkooti enkulu ng'abaana 10\nbawawaabira bannaabwe abana\n(Thomas ali ku bana) nti baatunda\nebintu bya Kafeero mu bukyamu.\n"Abaagala okuziikula kitaffe baagala\nbyanfuna si kumanya buzaale\nbw'abaana bali abalala abagambibwa\nnti si ba Kafeero kati bw'olaba ekiwandiiko\nmwe baatuwawaabiridde nti\ntwatunda ebintu bya taata tolaba nti\nbintu bye boogerako.\nBaawaabye nti baagala bye twatunda\nbiddizibwewo ssinga ekyo kye\nboogera ne balema kwerimbika mu\nkya kuziikula taata ng'ate bwe bamala\nokukikola baagala byanfuna." Thomas\nbwe yategeezezza eggulo.\nYagasseeko okwewuunya lwaki\nbeesiba ku bintu bya Kafeero bye\nbagamba nti byatundibwa kyokka nga\nbakimanyi nti bwe biba byatundibwa\nera byatundibwa abaana abatuufu.\nYagasseeko nti bw'aba\nMzee Umar Nanganga,\ntaata wa Nende y'azaala\nlwaki bamwogerako nga\nNanganga eyali omugagga\nkyokka tebalina kya\nbugagga kye balaga\nkitaabwe nti yakirekera\n"Lwaki baagala okugabana\nbya kitaffe nga tebaagala\nbe bayita bazzukulu ba\nNanganga kufuna kintu\nkyonna kye bayita ekya\nNanganga?" Thomas bwe yabuuzizza.\nThomas yakubye oluyimba lwe\nyatuumye Abayikuuzi lw'agamba nti\nabaagala okuziikula kitaawe babbi.\nAgamba nti Nanganga ye yatwala\nebyuma bya bbandi ya Kulabako kyokka\nbo baabaleka ate kati be babatutte\nWabula Nende agamba nti\neby'okuziikula Kafeero bikyagenda mu\nmaaso n'olunaku baalulonze naye kati\nbali ku musango ogwawaawaabiddwa\nabaana 10 nga bawaabira bannaabwe\nabana abeekebeza ne bagamba nti\nbannaabwe abo si ba kika kyabwe.\nYagambye nti bwe waba waliwo abaagala\nokuziikula Nanganga okukakasa\noba y'azaala Kafeero, takirinaako\nbuzibu bagende kkooti ebawe olukusa\nbakikole kuba ekya kitaawe (Nanganga)\nokuba nga y'azaala Kafeero\n"Njagala abaana baffe bonna\nmuganda waffe Kafeero nga bwe\nyabazaala bamanyike ate bagabane\nebyabwe nga si bantu bamu na bamu.\nN'ekyobuzaale nga bamuziikudde\nn'aggyibwako obutaffaali, kya kutuyamba\nokumanya abaana abatuufu\nbafune ebyabwe nga kitaabwe bwe\nyandikyagadde," Nende bwe yagambye.\nOmusango gwawawaabiddwa mu\nkkooti enkulu nga 25 June, 2020\nng'abaana abo baagasseeko n'akola\nku nsonga z'abafu gwe balumiriza\nokulemererwa okuwabula abaana\nabo abaatunda ebintu nga tebalina\nbuyinza ne bagabana nga bannaabwe\nabalala tebalina kye bamanyi.\nKu baawaabirwa ne Thomas kw'ali\nng'abalala kuliko Benedict Kafeero,\nNagawa Kafeero ne Simon Kafeero.\nEbyatundibwa kuliko yiika z'ettaka\n25 e Masaba-Nkokonjeru mu Buikwe\nKafeero gye yaziikibwa mu May wa\n2007. Ennyumba y'amaka ga Kafeero\ne Kajjansi okuli n'emizigo egisoba mu\n10 ne kalonda omulala abaana 10 gwe\nbaagala abawawaabirwa bannyonyole\nbwe baabitunda na b'ani abaabigula.\nBino era bizze oluvannyuma\nlw'abaana ba Kafeero okugenda ne\nbaggyibwako omusaayi ne bazuula\nnga kuliko bana bokka abatuufu\nabalala abasukka mu 10 ne gulaga nti\nsi ba Kafeero. Abana baatandika okutunda\nebintu kati bannaabwe 10 bye\nbagamba nti baabitunda mu bukyamu.\nThomas Kafeero Swazinigger\nSsalongo Umar Nanganga\nThomas ali ku bana\nMzee Umar Nanganga\nMasaba-Nkokonjeru mu Buikwe Kafeero\nAbasama bavudde mu Amerika ne beekuba embaga makeke\nMaama w'omumyuka w'omumyuka wa Pulezidenti Kiwanuka Sekandi ajaguzza emyaka 100!\nEmbuutu ya Bukedde Fa Ma efuukudde abantu ku kisaawe e Wankulukuku\nFUFA nayo enoonyereze ku Sam Ssimbwa\nAbawagizi ba Villa n'Express beerangidde ebisongovu mu mpaka za Junior liigi\nAbazannyi 11 abasinze okwaka mu liigi ya USL


Bukedde Online - Tebyasa tebakyamuziise Kaliisizo\nEngeri sipiika gye yawanguddemu ababaka lawundi...\nSsente zitabudde abattakisi n’abasuubuzi...\nOmugenzi Meeya Tebyasa Matovu.\nABAANA ba Tebyasa abali e Kampala basazizzaamu enteekateeka y’okutwala omulambo mu lukiiko lwa Munisipaali e Masaka okusiima emirimu gye yakola we yabeerera Meeya wa Masaka.\nAbaakumye olumbe e Masaka babawadde amagezi bakozese ssente ze baabadde bategese okukozesa mu kukungubaga n’okutambuza omulambo n’abava e Kampala bafune entambula ebatuusa e Lungujja beetabe mu kuziika. Kyasoose kulowoozebwa nti, banaamutwala ku biggya gye baaziika bakadde be e Matale Kaliisizo wabula byasaziddwaamu.\nEnteekateeka eno baagyanjulidde mu bbaluwa eyateekeddwaako omukono gwa Daudi Lubega Mutunzi Mwaka Owessiga Tebyasa mw’ava mu kika ky’emmamba.\nOlaleero (Lwakuna) waliwo Emmisa mu maka g’omugenzi e Lungujja mu Zooni ya Kikandwa, okuziika kwa Lwakutaano ku ssaawa 7:00 mu ttuntu. John Tebyasa Matovu owa DP yali Meeya wa Masaka (2001-2009) yafudde ku Ssande, wabula wabaddewo okusika omuguwa wakati w’abaana b’omukyala omukulu ne Namwandu Adrona Nyindombi ali e Masaka.\nBano baakumye olumbe mu maka g’omugenzi e Masaka agali ku Aggrip House mu kibuga Masaka nga bwe balindirira okuziika. Denis Lukanga Majwala eyakuliddemu enteekateeka z’okukungubaga e Masaka eggulo yategeezezza nti bo bategese kukungubagira Masaka era waabaddewo okusoma Mmisa ku Lwokubiri, ku Lwokusatu ne leero basuubira okusomera Mmisa.\nWe twatuukidde mu maka ga Tebyasa e Masaka, abaabaddewo baategeezezza nti, Namwandu Nyindombi n’abaana baabadde bazze e Kampala okuziika. Bategeezezza nti ab'ekika kye basalawo kye bagenderako


Poliisi enenyezza UCC kukuvaako kwa masimu gaabwe. - Watchdog Uganda\nPoliisi enenyezza UCC kukuvaako kwa masimu gaabwe.\nEKITONGOLE kya poliisi mu Ggwanga kinenyezza ab’akakiiko ke by’empuliziganya be bagamba nti bebavaako obuzibu bw’okuvaako kwa masimu agatali gakusasulira agakozesebwa abantu abafunye obuzibu.\nKino kiddiridde abantu ab’enjawulo okwemulugunya nti bwe bafuna obuzibu bagezaako okukuba amasimu omuli eya 999 ne ndala zonna ezikozesebwa ku bwelele ne basanga nga teziriiko, oba nga eby’ogerwa nga tebiwulikika bulungi.\nOmwogezi wa Poliisi mu Kampala ne miriraano Luke Owoyesigire agamba nti embeera eno evudde ku kitongole kya UCC kyagamba nti bakilajanira buli kaseera okutereeza eby’empuliziganya bya Poliisi naye nga olumu bakola kasoobo, ne kivaako abantu okwemulugunya olw’empuliziganya yaabwe ne Poliisi okuba embi.\n“Buli lwe tufuna obuzibu mu masimu gaffe abakulu abo tubategeeza mangu nnyo era nabo batusubiza nti babikolako, kale ffe tusigala tubalinda nga tumanyi bigenda kuterera naye naffe tulabiraawo nga tebyanguye kuterera” Owoyesigire bwe yagambye.\nOkwogera bino abadde awayaamu ne banamawulire ku mbeera ey’obutemu ekyaase ennaku zino mu Kampala ne miriraano, okukwata abantu mu ngeri emenya amateeka omuli n’okubatulugunya nga kwotadde n’obubbi bwe mmundu nga n’obumu ababwetabamu ba by’akwerinda benyini.\nayongeddeko nti ennaku zino basazeewo okusaba Amaggye okubayambako mu bitundu omuli mukono, Kampala ne Wakiso nga galawuna mu budde obw’ekiro saako n’okukolawo ebikwekweto okusobola okulinya ku bubbi n’obutemu eby’elarikiriza abatuuze.\nPreviousUhuru Kenyatta flags off Kenya Airways’ maiden direct flight to New York\nNextFull list of 2018 ASFA’s Nominees released\nMinister Ssempijja on spot over Lwera land fraud\nPolice holding 9 people over multi-million fake gold deal\nRaila Odinga endorses Kampala’s nightlife as best in East Africa


Kkooti Ejurirwamu Yejjeereza Kazinda - Radio Simba - Ennene !\nkkooti ejurirwamu yejjeereza Kazinda\nKkooti ejurirwamu yejjeereza eyaliko Principal Accountant mu offiisi ya Ssaabaminista Geoffrey Kazinda, omusango gw’okusangibwa n’ebintu bya Gavumenti (Ssecurity Paper). Ono yasalirwa ekibonerezo kyakusibwa emyaka 5 mu 2013 lwakukozesa bubi offiisi ye, n’emyaka ebiri lwakujingirira biwandiiko.\nOno era yasalirwa ekibonerezo ekirala kyakusibwa emyaka 2 lwakusangibwa n’ebintu bya Gavumenti nga tabirina mu mateeka.\nAbalamuzi bwabadde bawa ensala yaabwe mu kkooti ejurirwamu; abalamuzi Geoffrey Kiryabwire, Stephen Musota ne Percy Tuhaise bonna basizza kimu nga nkuyege nti Kkooti evunaana abakennuzi wamu n’abali b’enguzi nti yasingisa Kazinda emisango mu bukyaamu.\nBagambye nti kyali kikyaamu okusingisa omuntu omusango nga osinziira ku ‘Security Paper’ etasangibwa wuwe wabula nga yaleetebwa nga ekyokulabirako ekyali kyoleka okusaba kwokuweereza ensimbi mu kaseera akakasandali.\nOkusinziira ku balamuzi, Kazinda teyalina kuvunaanibwa musango gwakusangibwa na bintu bya Gavumenti kuba yali tanawaayo offiisi mu biseera webakolera okwaza amakaage.\nAbalamuzi era bateegezezza nti Abasirikale abayaza amaka ga Kazinda tebalina kiwandiiko kitongole kibakiriza kwaza makaage ng’ate ne Search Certificate twakwaliko mukono gwa SOCO webakolera bino okutuuka n’okukimayo ebiwandiiko byonna byebakozesa okuluma Kazinda.\nAbalamuzi balagidde Kazinda ateebwe embagirawo okuleka nga waliwo ensonga endala eri mu mateeka eyinza okuba nga emukwasa. Wabula bagenze okumwejeereza Kazinda yali yamalako dda ekibonerezo kye eky’emyaka 5.\nWadde nga yejeerezeddwa Kkooti ejulirwamu era neragira ateebwe, Kazinda aziddwayo ku meere e Luzira amaleyo ekibonerezo kye eky’emyaka 5 ekyamuweebwa mu 2017 olw’okwekobaana n’abalala banyage amafuta ga Gavumenti agabalirirwamu obukadde 316 nga gaali ga motoka eziduukirira abali mu kaseera akakanyigo.\nBakansala be Ssembabule bali mubwelarikirivu\nMinisita Ogwanga bamuwanise ku bbaati\nAbavuganya ku bwa pulezidenti bali ku kadaala ak’awamu.\nPoliisi ye Ttula ekutte abavubuka basatu abenyigira mukumenya amayumba


Bukedde Online - Engeri okulonda ne Covid - 19 gye byongedde obulwadde bw'entunnunsi\nEngeri okulonda ne Covid - 19 gye byongedde obulwadde bw'entunnunsi\nABAAWANGUDDE n’abaagudde mu kalulu akaakaggwa bangi baakavuddemu balwadde entunnunsi. Ku bano bw’ogattako abo okweraliikirira ssennyiga omukambwe be kukosezza wamma abalwadde bw’entunnunsi oba puleesa ne beeyongera.\nHAJJ SABIITI MUYIMBWA W’E KAYUNGA: Puleesa yanziba amaaso Kati emyaka 15 siraba.\nBya MADINAH SEBYALA ABAAWANGUDDE n'abaagudde mu kalulu akaakaggwa bangi baakavuddemu balwadde entunnunsi. Ku bano bw'ogattako abo okweraliikirira ssennyiga omukambwe be kukosezza wamma abalwadde bw'entunnunsi oba puleesa ne beeyongera.\nSSAALONGO MUKASA KABU: Nafuna puleesa ku myaka 50, kyokka nnali nnywa nnyo omwenge kwe kuguvaako.\nDr. Augustine Kato eyakolerako mu ddwaaliro e Mulago nga kati yeekozesa yekka e Kayunga ne Mukono agamba nti embeera eno esinze kuva ku bunkenke obubaddewo mu byobulamu olwa ssennyiga omukambwe n'ebyobufuzi. lWaliwo abeeraliikirira olw'emirimu egyaggwaawo nga n'abagirina ssente za munaganwa ezitabasobozesa kukola ku byetaago byabwe.\nlWaliwo okweraliikirira okuva ku b'omu maka ng'abaana naddala bano abafunye omugejjo olw'obutasoma, waliwo okuva ku butabanguko maka n'embeera yonna ereetera omubiri obutafuna ssanyu byonna bivaako entunnunsi oba puleesa. lEntunnunsi oluusi ziva ne ku ssigala kubanga taaba alimu ekirungo ekirimu ebiragalalagala ebyobulabe ebisannyalaza omubiri ne gukyukamu nkola yaagwo.\nlOkulya omunnyo omubisi.Omunnyo naddala ogwongeddwaamu oba oguteekebwa ku mmere yonna nga togufumbyeko gutaataaganya emisuwa ne gugootaanya enkola y'omutima ekivaako puleesa. lOmwenge nagwo guleega ebinywa ne bikaka omutima okukola ennyo. Era omuntu anywa omwenge, puleesa wadde omira eddagala kizibu okukka era puleesa etera okusannyalaza omulwadde olumu n'akyuka oludda.\nlEmyaka. Okuva ku myaka 60 omubiri gutuuka ne guleeguuka ekyongera obulabe bw'okufuna puleesa. l Famire bw'eba ng'erina obulwadde bwa puleesa nga butambulira mu musaayi, abaana n'abazzukulu banyinza okubufuna. lEddagala. Kyabulabe okumira eddagala ng'omusawo tasoose kulikuwandiikira n'okuzuula obulwadde.\nWaliwo eddagala ly'omira ng'ekipimo kyalyo kiyitiridde oba kiri wansi ne lifuuka obutwa ne lyonoona ekibumba omutima nagwo ne gunafuwa.\nOBULABE BWA PULEESA Dr. Harriet Nakuya omukugu mu kujjanjaba endwadde z'omutwe mu ddwaaliro lye Butabika agamba nti puleesa efuuka obulwadde singa sipiidi y'omusaayi esukka ku ya bulijjo. Kino kibaawo ssinga emisuwa egitambuza omusaayi gifunda. Puleesa waliwo lw'efuula omuntu nga mulalu.\nWaliwo gw'osanga mu kkubo nga yeeyogeza yekka ekivaamu kufuna ndwadde za mitwe era Dr. Harriet Nakuya mu ddwaaliro ly'e Butabika agamba nti abatabufu b'emitwe be bafuna obulwadde bwabwe abasinga butandikira mu puleesa.\nEBIKOLEBWA OKUZIYIZA PULEESA lOkukola emirimu egituuyanya. Kino kiyamba okugogola emisuwa okusobola obutawa kaseera kazibu mutima okutuusa omusaayi obulungi mubiri. lOkwewala okulya emmere ensiike. Bw'ogenda ku mukolo weewale okutikka essowaani emmere kubanga ssinga ebeeramu butto omungi aleeta omugejjo.\nlWeewale emikwano egitakugasa kubanga waliwo egikuyigiriza okunywa omwenge, sigala enjaga, emmindi kyokka nga bya bulabe ebikuteeka mu katyabaga okufuna puleesa. lOkujjumbira okugenda mu masinzizo kubanga bannaddiini babuulirira ebigambo ebizzaamu essuubi ate era kiyamba n'okukyusa ku kifo ekiwa obwongo bwo ekintu ekipya ne kikuggyamu okweraliikirira.\nBafulumizza ebinaagobererwa okugema ssennyiga omukambwe\nAbakugu balabudde ku kunywa omwenge ng'ogemeddwa ssennyiga omukambwe\nLwaki omwana wange aziyira buli lwe yeebaka era nkole ntya?


Mu katambi Kayihura yabuuza nti ‘Andrew Felix Kaweesi afudde’ mbu Muhangi n’addamu nti, ‘Ehh ye, ye’ mbu Kayihura n'amuddamu nti ‘kikoleddwa weebale nnyo’.\nLIPOOTI ku kuttibwa kwa Kaweesi eyakoleddwa ekitongole ky’amagye ekikessi ekya CMI nga kiri wamu ne poliisi ne ISO eraze obujulizi abeebyokwerinda bwe baakuhhaanya ku Gen. Kale Kayihura ne boofiisa ba poliisi abalala abaakwatibwa.\nLipooti eraga abajulizi 16, ekitongole ekya ISO be kyawaayo mu kakiiko ka National Security Council (NSC) okulumiriza Kayihura ne basajja be mu by’okutta Kaweesi.\nAbajulizi bano bonna, baddamu okubuuzibwa akana n’akataano akakiiko akaalondebwa okuli aba poliisi, ISO ne CMI okukakasa obutuufu bw’ebyo bye boogera.\nKaweesi yattibwa March 17, 2017 e Kulambiro bwe yali ava ewuwe ng’agenda ku mirimu gye, yattibwa ne ddereeva we, Godfrey Mambewa n’omukuumi Kenneth Erau.\nAbazigu abaali batambulira ku pikipiki baabasindirira amasasi agaabattirawo.\nAbantu bangi abaakwatibwa mu ttemu lino ne basimbibwa mu maaso g’omulamuzi w’eddala erisooka Noah Ssajjabbi e Nakawa, munaana ku bbo n’abasindika mu kkooti enkulu.\nNga June 13, 2018 akakiiko akaalondebwa mu NSC kaddamu okwekeneenya obujulizi mu kuttibwa kwa Kaweesi, Erau ne Mambewa, abajulizi byonna bye baayogera, byali biteeka Gen. Kale Kayihura mu mupango, akakiiko kwe kulagira Kayihura ne basajja be bakwatibwe.\nMu bujulizi ISO bwe yawa aba NSC obwatwalibwayo dayirekita wa ISO Col. Frank Kaka Bagyenda mwalimu akatambi k’amaloboozi g’emboozi egambibwa nti yali wakati wa Kayihura ne ACP Herbert Muhangi eyali aduumira Flying Squad.\n'ISO kuno kwe yagasse abajulizi 16 okuli; Kiiza Rwogamutyarise amanyiddwa nga Rasta, Frank Difas Nyindo, Christine Umohooza Mbabazi, Annah Ninsiima, Wilber Kiggundu, Moses Kintu Kavuma, Omugenzi Kaweesi (ku kkono) ng’ali ne Gen . Kayihura ku mukolo ogumu.\nHope Ainomugisha, Lazio Mugerwa, Difas Kadaala, Nnaalongo Nabawanuka, AIGP Fred Yiga, IP Mary Mbabazi, Col. Grant Mugabi wa SFC, ASP Aggrey Owor, Ahmed Kakonge ne Micheal Mugabi.\nAbajulizi ba ISO;\nAmanyiddwa nnyo nga Rasta wa myaka 34, mu lipooti ya NSC agamba nti, mu 2012, yatuukirirwa omusajja Livingstone Ssennyondo okubaako by’atambuza okubitwala e Namugongo ne Buziga bye yazuula oluvannyuma nti zaali mmundu.\nAgamba nti, yatuukirira poliisi, CMI ne ISO n’abategeeza naye tewali kyakolebwawo.\nAgamba nti mu 2015 oluvannyuma lw’okutambuza ebitereke ebiwerako, Ssennyondo yamwanjula ewa Kayihura nga bali ku mukolo ogumu ogwaliko Kayihura e Wakiso, Nixon Agasirwe yamutwala ku misoni ezeebyokwerinda.\nOluvannyuma yasisinkana Agasirwe mu maka ge e Kololo namukwataganya n’abeebyokwerinda abalala okwali ne Muhangi.\nOluvannyuma baasisinkana ku Nyondo Pub ku lw’e Ntebe mu lukiiko olwalimu Ndahura Atwoki, Frank Mwesigwa, Muhangi, Jonathan Baroza, Agasirwe, Richard Ndabwoine, Abel Kitagenda, Martin Kimbowa, Fiasal Katende, Abel Tumukunde n’abalala ne bateesa okubaako omukungu wa Gavumenti gwe batta.\nAgamba nti, misoni yayiika oluvannyuma lw’okukizuula nti we baali baagala okumuttira ku bbaala emu e Kololo waaliwo kkamera.\nYagambye nti nga March 10, baamuyita ku Indigo Bar e Nakasero gye yasanga bamayinja bebamu be yali nabo ku Nyondo bemugamba nti misoni y’omukungu wa Gavumenti bagiyimirizza kati baagala Kaweesi.\nYe ne Kimbowa baaweebwa omulimu gwa kuvuga pikipiki okwali Abel Tumukunde ne Muhangi, b’agamba nti baalina okukuba Kaweesi amasasi ate abalala, baali bbali nga balinze ssinga misoni erema Muhangi ne Tumukunde bbo bagimalirize.\nAgamba nti, mu kitundu baatuuka ku ssaawa 12:30 ez’oku makya ne balinda Kaweesi afulumeyo.\nAlumiriza nti, Ndahura yawa ssente Christine Mbabazi olw’omulimu gwe yali agenda okukola mu kutta Kaweesi n’endala eza ddereeva wa Kaweesi n’omukuumi ate ye ne bamusuubiza okumuwa amaka ga myaliiro esatu ga bukadde 500 e Kiwatule n’emmotoka Toyota Land Cruiser eya Silver.\nKu ssaawa 8:00 ez’ekiro baatuuza olukiiko olusemayo ku Kati Kati ku Lugogo Bypass era bwe baamala ne balumba Kulambiro okumaliriza misoni.\nOlwamala okutta Kaweesi pikipiki zaavuga zidda Kyanja ne bagwa ku lw’e Gayaza, ne badda e Mulago nebayita e Wandegeya gye baasanga mmotoka ya UPDF eya Maj. Dick mwe bateeka emmundu.\nLipooti egamba nti, misoni yali ya ddakiika 12, baatandika okukuba amasasi ku ssaawa 1:40 ez’oku makya ne bamaliriza ku ssaawa 1:52. Bwe baamala, Rwogamutyarize yaggulawo emmotoka okukakasa oba Kaweesi teyalina jjaketi etayitamu masasi (bullet proof),Tumukunde n’aggyamu ensawo omwali kompyuta ya Kaweesi naagiwa Muhangi nga batuuse ku Shell e Mulago.\nAgamba nti, yalaba Kaweesi ng’ali ku ssimu alina gw’ayogera naye. Lipooti egattako nti, ddereeva baali bamubuulidde eky’okukola mbu bw’awulira amasasi agalabula mu bbanga Tumukunde ge yakuba asiba emmotoka ne balyoka bagifukirira amasasi.\nOlwamala misoni pikipiki ze baali bakozesezza baazizzaayo mu Ndeeba gye zaali zipangisiddwa nti era mu misoni yonna baakozesa essimu za seetirayiti ezitakettebwa.\nLipooti eraga nti, nga March 28, 2017 Rwagamutyarize yakwatibwa poliisi y’e Nansana ku biragiro bya Ndahura nga bamubuuza kyamanyi ku by’okutta Kaweesi n’abyegaana oluvannyuma nebamuyimbula.\nSIMON PETER ODONGO (ISO)\nYe yakulira okunoonyereza naddala ku by’amasimu, yaakulira okunoonyereza ku misango egizzibwa ku yintanenti ne tekinologiya mu ISO. Mu lipooti agamba nti, yalagirwa mukama we Kaka okunoonyereza ku masimu gonna agakozesa setirayiti agaali e Kulambiro mu budde Kaweesi we baamuttira.\nAgamba nti, nga March 17, 2017 e Kulambiro waaliyo amasimu ga seetirayiti musanvu era nga gakozesebwa okwekubira. Emu ku ssimu zino, yafuna essimu okuva ku layini ezabulijjo.\nEssimu eno yayungibwa ku mboozi y’essimu omusanvu era baagenda okunoonyereza nga yali ya Kayihura.\nAgamba nti, emu ku ssimu omusanvu yakubira Muhangi ne Muhangi naagiyisaamu ku nnamba ya Kayihura naye omuntu eyali ku ssimu ya setirayiti eyali akubye teyayogera n’aleka Muhangi naayogera ne Kayihura emboozi n’emala eddakiika 27 era awo we baafunira omukisa okulumika emboozi.\nOkusinziira ku Odongo, essimu za sseetirayiti zaatambula okuva e Kulambiro ne zituuka e Mulago ku nkulungo, Wandegeya ne zikwata ku Kampala Road, Kololo ne zituuka e Naggulu awo essimu eyomunaana we yazeegattirako.\nN’essimu ya Kaweesi ey’omulimu kiraga nti yaggyibwayo neetambula okuva e Kulambiro neeyita e Mulago, Wandegeya, Kampala Road, Kololo n’etuuka e Naggulu gye yava n’eddayo e Kulambiro.\nAgamba nti essimu za seetirayiti zaavaako nga March 17, 2017 ku ssaawa emu ey’ekiro tezaddako.\nCHRISTINE MUHOOZA MBABAZI\nMbabazi agamba nti, yali muntu wa Kaweesi ow’ebbali era alina bwino gwe yamuwa ku ‘flash disk’ ng’amugamba nti, kwaliko bwino wa Kayihura ku mirimu emicaafu gy’akola gyonna ne Rwanda ky’agamba nti kyandiba nga kye kyamussa kubanga yamugambako nti, Kayihura ayagala kumutta.\nYeegaana okubeera mu lukwe. Lipooti eraga nti abadde mu mawanga mangi okuli Kenya, Rwanda, Congo, Tanzania ne Uganda era amanyi ennimi nnyingi omuli Olwaswayiri, Olunyarwanda, Olulingara, Oluganda, Olunyankore, n’oluzungu.\nFRANK DIFAS NYINDO\nWa myaka 25, makanika yali akolera mu garagi ya Bashir Motor Garage and Transporters mu Ndeeba.\nAgamba nti, yali akanika emmotoka eyali efiiridde ku kkubo okuliraana amaka ga Kaweesi. Yali ne munne Mukwasi eyattibwa oluvannyuma.\nAgamba nti ku ssaawa nga 2:00 yalaba mmotoka kika kya Super custom eyayimirira ku kikomera kya Kaweesi ne muvaamu omuserikale n’ayogera n’abakuumi.\nKaweesi bwe yafuluma ku ssaawa nga 3:00 munne naatandika okukwata ebifaananyi ng’akozesa essimu ye.\nMu yaadi nga 70 yalengera omusajja akuba emmotoka ya Kaweesi omukono ekyaddako kuwulira masasi.\nLipooti eraga nti, abatemu baabalaba ne babawerekereza amasasi ne baddukira mu lusuku. Amasasi asatu gaakwata emmotoka gye baali bakanika.\nMu lusuku baasangayo omukadde eyali alima naabazaayo mu kifo we baali battidde Kaweesi.\nYalaba omusajja eyalina abakuumi ng’ali mu ngoye ezaabulijjo ng’ayoola omusaayi gwa Kaweesi naaguteeka mu konteyina eya pulasitiika.\nBino byaliwo nga poliisi tennatuuka. Poliisi bwe yatuuka omukadde eyabazzaayo we battira Kaweesi yagitegeeza nti baalina kye baali balabye ku basse Kaweesi ne bakwatibwa ne batwalibwa ku poliisi ya Ttuba gye baabasibira ennaku bbiri oluvannyuma ne batwalibwa ku kitebe kya poliisi e Naggulu okusisinkana Kayihura.\nLipooti egamba nti, omuduumizi wa poliisi ya Kira Road ye yabatwala okulaba Kayihura ne bamulaga bye baali bakutte ku ssimu.\nWaaliwo Mwesigwa era mbu olwalaba akatambi n’akyusa mu ntunula n’abaako bye yayogera ne Mwesigwa mu Runyankore bbo bye bataategeera.\nOluvannyuma essimu zaabwe ne zibaggyibwako. Baatwalibwa mu Sheron Hotel e Kasubi gyebaabatulugunyiriza okumala emyezi esatu.\nOluvannyuma nga babayimbudde yakizuula nga munne Mukwasi yali yattibwa ku luguudo oluva e Masaka okugenda e Mbarara.\nYali alongoosa bbaala okumpi ne Kaweesi we baamuttira naalaba pikipiki bbiri eziriko abasajja babiri babiri nga baambadde ebikooti ebifaanana ebya poliisi nga zigoberera mmotoka ya Kaweesi.\nOmu ku be baali baweese naakuba omupiira gw’emmotoka ogw’emabega ne babuuka ku pikipiki ne batandika okufukirira mmotoka ebyasi ne babuukira pikipiki ne babulawo.\nYagambye nti yatuuka ku Jomayi siteegi ku ssaawa 5:30 naakola wabula pikipiki n’eggwamu amafuta naasimba ku Kaboko siteegi ng’akyanoonya amafuta, banne abalala Godfrey, Sweet Pepsi, ne Kakonge ne bamwegattako ne bamuwaamu eya bbiya n’alaba emmotoka ya Kaweesi ng’eyitawo kyokka yali yakamuyitako naawulira amasasi, aba adduka banne ne bamuyita agenda okuddayo we yalese pikipiki ye yasanga abaserikale bagyetoolodde ne bamukwata ne bamutwala ku poliisi Kira Road gye baamuggya okumutwala ku SID e Kireka ne bamuta nga May 4, 2017.\nAgamba yava ewa ssenga we ku ssaawa nga 1:00 ku makya ng’agenda ku poliisi y’e Ttuba okuloopa pamiti ye eyali emubuzeeko n’alaba abasajja babiri abaali bambadde erementi n’ebijaketi ebifaana ebya poliisi nga beefudde abakanika pikipiki bwe yali asembera omu naakwata mu nsawo abeeko kyaggyayo ye kwe kutya natabasemberera.\nMuserikale wa poliisi akulira okwekebejja ebizibiti n’obujulizi mu poliisi ya Kampala n’emiriraano.\nMukwano gwa Christine Mbabazi okuva 2015 era yagambye nti, Mbabazi yamutegeezaako nga Kaweesi bwe yamugamba nti Kayihura ayagala kumutta.\nLipooti eraga nti, bino Mbabazi yabimutegeeza ku lunaku Kaweesi lwe yattibwa.


Bukedde Online - Mukyala wange yatemulwa ne mmuziika nga sibuulidde beewaabwe\nMukyala wange yatemulwa ne mmuziika nga sibuulidde beewaabwe\nNorthern Bypass yatusala? Enkulaakulana egaanyi,...\nBULI lwe nteeka omutwe wansi nneebake ku buliri ekisooka okunzijira ye mukyala wange eyatemulwa ng’antuma hhende ewaabwe mbabikire nti yafa. Kino okusooka kyajja nga kirowoozo nga nneewuunaganya engeri gye mbatuukako kyokka oluvannyuma yatandika okundoosa nga mpawamuka ne mba nga gw’akulembeddemu\nBULI lwe nteeka omutwe wansi nneebake ku buliri ekisooka okunzijira ye mukyala wange eyatemulwa ng’antuma hhende ewaabwe mbabikire nti yafa. Kino okusooka kyajja nga kirowoozo nga nneewuunaganya engeri gye mbatuukako kyokka oluvannyuma yatandika okundoosa nga mpawamuka ne mba nga gw’akulembeddemu okugenda ewaabwe.\nWabula nkyalemeddwa okukituukiriza kuba ewaabwe wala anti namuggya Rwanda. Nnyina Nkayitesi ne ssengaawe be baamunkwasa.\nEkirala sirina ssente za ntambula okusobola okutuukayo kuba kino kyangwako mu bwangu ate ne ndwala olwo ne mba nga sikyesobola bulungi mu kukola ssente.\nBino bye bimu ku bigambo ebyasigala ku mumwa gwa Maliseeri Ndayambaze, omutuuze ku kyalo Kigo mu muluka Musa mu ggombolola y’e Buwama e Mpigi bw’aba ayogera ku mukyala we, omugenzi Josephine Mukamisha (38), eyatemulwa olw’enkaayana z’ettaka ku kyalo.\nENGERI GYE YATTIBWAMU\nMukyala wange yattibwa mu ngeri ey’entiisa n’omu ku baana baffe Gerald Karengera (2) omwaka oguwedde.\nOkufa kwe kwava ku mpalana z’ekibanja ezaaliwo n’abavubuka baliraanwa. Zino zaali zirudde kuva mu 2006 ng’abantu bano baagala okutwala ku kibanja kyaffe. Omukyala abadde akirwanirira era ndowooza kwe baava bamuggyewo. Omwaka oguwedde nga November 4, baabasanga balya kyaggulo ne babatemaatema ebiso ne babatta.\nEkiro lwe baabatta, nasooka kusisinkana abavubuka bano ku luguudo kyokka tebannyega. Mu kiseera kino balabika baalina ebissi ne bakkirira mu maka gange kye saamanya.\nAbavubuka bano emisana baali bayombyeko ne mukyala wange era ne bamulabula nti enku z’atwala okufumbisa emmere ayinza obutagiryako.\nAbaana abaasimattuka ekibambulira kino bantegeeza nti, “ Abavubuka bano bwe baatuuka ewange ne bakonkona ne babuuza mukyala wange oba mwendi mu nnyumba. Yabategeeza nga bwe siriiwo kyokka ne bamusaba aggulewo bamukwase ebintu bye bamuleetedde.\nBwe yeerema kwe kusamba oluggi ne lugwamu. Baatandikirawo okumusanjaga ebiso era omulambo gwe nagusanga gugudde mu mulyango.\nOkumanya abasajja bano baalina ettima, baatemaatema omwana waffe omuto n’agwa ku lujjuliro ng’omukono gwawandagala ne gusigala mu ssowaani mwe yali akoza.\nAbaana abaawona okuttibwa bagamba beekukuma wansi mu kitanda. Abavubuka bano baalina tooci ku ssimu ze baali bakozesa era bwe baaziteekako ekitangaala kyabakubamu abaana ne babeetegereza.\nKu luguudo nali nduddeyo nga nninze miti gy’ebibala egyali gigabiddwa era najja nkikiitana nagyo. hhenda okutuuka awaka nga ku mirambo kwe nkuba amaaso ne nkuba enduulu era mu bonna abadduukirira abavubuka bano baliraanwa tebaalabikako.\nPoliisi n’abatuuze baakola omuyiggo ne babasanga nga beekukumye mu nnyumba yaabwe. Baakwatibwa era kati bali mu kkomera e Kigo.\nOMUKYALA ADDA N’AMMANJA OKUBIKIRA ABEEWAABWE\nTwali tumaze ne mukyala wange emyaka mwenda nga tuzadde abaana bana. Namuggya Rwanda gye nali hhenze okukuba ekyeyo era abehhanda ze baamunkwasa mu butongole olwo ne tujja ffenna ewaffe.\nTubaddewo bulungi ekiseera kyonna era nga twali mu nteekateeka z’okugenda okubakyalirako kuba twali tuludde okubawuliza.\nWabula buli lwe nneebaka andoosa nninnye bbaasi hhende ewaabwe mbiike nti yafa. Nteebereza engeri gye mbatuukirira okubabikira nga nakyo kintiisa kuba eggwanga lyabwe si lya muzannyo nga bayinza nange okunzita.\nEbirowoozo bino bimmazzeemu amaanyi kuba sikyasobola kukola kintu kyonna n’abaana baffe tebakyasoma.\nEkizibu kye nnina bwe bulwadde bwa asima obuntawaanya nga bunnemesa okugenda okulima kuba sisobola kukeera mu mpewo. Bino byonna mukyala wange ye yali abikolako.\nAbaana baffe nabakwasa bahhanda kuba sikyalina muntu annyambako Wabula mu ngeri y’okuwummuza obwongo n’ebirowoozo buli lunaku nteekwa okunywa ku mwenge era ebiseera ebisinga mikwano gyange be bangulira.\nLwe nfunyeeyo nga 500/- bigenda mu mwenge. Lwe mba sinnywedde sifuna tulo era mba mu buliri nga nkaaba.\nWabula simanyi ngeri gye nnaatuukirira abehhanda mbabikire nti mukyala wange yafa.\nOkumanya ekikangabwa nafuna kya maanyi n’emiti gye nali ndeese kw’olwo abadduukirize baakuuliita nagyo. Mu nju nasiggalamu nzekka.


NAYE LWAKI! Ebya Nubian Li, Eddie Mutwe tebinaggwa mu kkooti y'amaggye, eby'okuddamu okulaba ku musana biwanvuye - Galaxy FM 100.2NAYE LWAKI! Ebya Nubian Li, Eddie Mutwe tebinaggwa mu kkooti y'amaggye, eby'okuddamu okulaba ku musana biwanvuye - Galaxy FM 100.2\nBannamateeka b’abantu abaakwattibwa, bannakibiina kya NUP 49 baddukidde mu kkooti y’amaggye okusaba abantu baabwe okweyimirirwa ku misango egyamugulwako.\nAbaakwatibwa okuli Edward Ssebufu amanyikiddwa nga Eddie Mutwe, omuyimbi Ali Bukeni amanyikiddwa nga Nubian Li ssaako ne banaabwe 47 bali mu kkooti y’amaggye ku misango gy’okusangibwa n’ebintu by’amaggye mu ngeri emenya amateeka.\nOkusinzira ku ludda oluwaabi, nga 3, omwezi gunno, mu bitundu bye Makerere Kavule mu zzooni y’omu Kigundu mu divizoni ye Kawempe, basangibwa n’amasasi magazine 4 ag’emmundu ya AK 47 mu ngeri emenya amateeka.\nWabula bannamateeka baabwe nga bakulembeddwamu George Musisi, bagamba nti olunnaku olwaleero, kkooti tetudde nga balinze olunnaku kkooti lweddamu okutuula, okusobola okuddamu okusaba abantu baabwe okweyimirirwa.\nAbakwate bali mu kkomera lye Kigo ne Kitalya era baakwattibwa nga 30, December, 2020 mu bitundu bye Kalangala, Robert Kyagulanyi Ssentamu bwe yali agenze okukuba Kampeyini z’obwa Pulezidenti.


Bukedde Online - Ebya dokita gwe basse bikyalanda\nAbavubuka ba DP basatu bakwatiddwa ku bya...\nPOLIISI y’e Kabalagala yagenze n’eggya sitatimenti ku muka landiroodi w’omugenzi Dr. Catherine Agaba, mu kaweefube w’okuzuula ebikwata ku nfa y’omugenzi.\nOmu ku baserikale e Kabalagala yannyonnyodde nti muka landiroodi baamutuukiridde ne bamunnyonnyola nga bwe kyabadde kyetaagisa okumuggyako sitatimenti era n’akkiriza n’addamu buli kibuuzo obwedda kye bamubuuza.\nEnsonda ku poliisi e Kabalagala zaategeezezza nti muka landiroodi yannyonnyodde nti abadde talina mpalana yonna na mugenzi Dr. Agaba nti naye yatandise kuwulira byogerwa ng’omuntu amaze okufa nti babadde n’obutategeeragana.\nEYAKWATIDDWA AZZEEMU OKYUSA SITATIMENTI\nOmuvubuka Ken Ronald Obangakene azze akyusakyusa sitatimenti okuva lwe yakwatibwa, ng’annyonnyola engeri gye yattamu omugenzi. Kino kituusizza abeebyokwerinda ku kulowooza nti omuvubuka ono teyali yekka, era bakyalina bingi bye balina okuzuula ku ttemu lino.\nSitatimenti z’omutemu zitambula bwe ziti: 1. Obangakene agamba nti dokita bwe yakonkona n’amuggulira, bwe yayingira n’amugwa mu bulago n’amutuga, omulambo n’akunyugunya mu kinnya kya kazambi n’akibikkako.\n2.Mu sitatimenti eyookubiri, Obangakene agamba nti dokita bwe yakomawo, n’amuggulira, yali yaakayingira n’amuva emabega n’amukwata akabadiya n’amutta.\nMu kaseera ako mmotoka yajja ku geeti, n’asooka awalula omulambo n’agukweka emabega w’eryato ery’omulembe eriri mu kikomera omwo. Oluvannyuma yagenda n’aggulawo geeti mmotoka bwe yayingira, n’akomawo ku mulambo n’aguwalula n’agusuula mu kinnya kya kazambi. Bwe waayitawo akaseera, yaddayo ku kinnya n’akizuula nti omugenzi yali tannafa yali akyasamba.\nYamukwata n’amwambulamu empale empanvu gye yalimu n’agimutugisa n’amumaliriza omulambo n’aguzza mu kinnya.\n3. Mu sitatimenti eyaakasembayo, Obangakene agamba nti dokita bwe yakomawo, yamuyita n’aggulawo geeti bwe yayingira, n’abaako by’amutuma ku dduuka.\nObangakene bwe yakomawo ku dduuka, n’atwalira dokita ebintu bye yali amutumye mu nnyumba. Bwe yatuuka mu ddiiro, Obangakene yategeeza dokita nga bwe yali aleese ebintu bye yamutumye.\nDokita yamulagira abimuteere ku mmeeza agende. Wabula Obangakene agamba nti bwe yatunula mu kisenge, oluggi lw’ekinaabiro terwali luggale n’alengera dokita ng’anaaba.\nWano we yafunira ekirowoozo n’amulumba n’amuvumbagira n’asooka n’amusobyako. Oluvannyuma yamutugumbula, omulambo gwe n’agukulula n’agufulumya ebweru n’agusuula mu kinnya kya kazambi.\nOlw’obutakwatagana kwa sitatimenti zino, abeebyokwerinda kwe basinziira ne bagamba ntgi Obangakene alina omuntu gw’azibira, eyamutuma okukola ekikolwa kino gwe balina okunoonya bazuule\nDr. Catherine Agaba\nAlina olubuto lw'abalongo ne by'olina okufaako obutabafiirwa\nOmukulu w’ekika ky’Envubu ali Luzira lwa kusobya ku mwana


Yesu Yali Muwulize Nnyo | Yigiriza Abaana Bo\nKikwanguyira bulijjo okugondera bazadde bo?— Ebiseera ebimu tekiba kyangu. Obadde okimanyi nti Yesu yagonderanga Yakuwa ne bazadde be?— Ekyokulabirako kye kisobola okukuyamba okuba omuwulize eri bazadde bo wadde ng’oluusi kiyinza obutakubeerera kyangu. Ka tulabe ebisingawo ku nsonga eno.\nYesu bwe yali tannajja ku nsi, yali abeera mu ggulu ne Kitaawe, Yakuwa. Naye ne wano ku nsi Yesu yalinawo abazadde. Abazadde abo, ye Yusufu ne Maliyamu. Omanyi engeri gye baafuukamu bazadde be?—\nYesu okusobola okuzaalibwa ku nsi, Yakuwa yaggya obulamu bwe mu ggulu n’abuteeka mu lubuto lwa Maliyamu. Kino kyali kyamagero! Yesu yakulira mu lubuto lwa Maliyamu ng’abaana abalala bonna bwe bakulira mu mbuto za bamaama baabwe. Oluvannyuma lw’emyezi nga mwenda, Yesu yazaalibwa. Eyo ye ngeri Maliyamu ne bbaawe Yusufu gye baafuukamu bazadde ba Yesu ab’oku nsi.\nYesu bwe yali nga wa myaka 12, yakola ekintu ekyalaga nti yali ayagala nnyo Kitaawe, Yakuwa. Kino kyaliwo nga Yesu ne bazadde be, ne baganda be bagenze e Yerusaalemi okukwata embaga ey’Okuyitako. Bwe baali baddayo eka, Yusufu ne Maliyamu baagenda okulaba nga Yesu talabikako. Omanyi wa gye yali?—\nLwaki Yesu yali mu yeekaalu?\nYusufu ne Maliyamu baddayo mangu e Yerusaalemi ne banoonya Yesu. Beeraliikirira nnyo kubanga baamunoonya buli wamu naye nga tebamulaba. Kyokka oluvannyuma lw’ennaku ssatu, baamusanga mu yeekaalu! Omanyi ensonga lwaki Yesu yali mu yeekaalu?— Kubanga yali ayagala okuyiga ebikwata ku Kitaawe, Yakuwa. Yali ayagala nnyo Yakuwa era yali ayagala okumanya engeri gye yali ayinza okumusanyusa. Yesu ne bwe yali ng’akuze, yagonderanga Yakuwa. Yesu yalinga muwulize ne bwe yabanga agambiddwa okukola ekintu ekitali kyangu oba ekyali kiyinza n’okumuviirako okubonaabona. Yesu yagonderanga ne Yusufu ne Maliyamu?— Bayibuli eraga nti yabagonderanga.\nKiki ky’oyigira ku Yesu?— Oteekwa okugondera bazadde bo, wadde ng’ebiseera ebimu kiyinza obutakubeerera kyangu. Bw’otyo bw’onookola?—\nLukka 1:30-35; 2:45-52\nYusufu ne Maliyamu baafuuka batya bazadde ba Yesu ab’oku nsi?\nBazadde ba Yesu bwe baali bamunoonya mu Yerusaalemi, baamusanga wa?\nKiki ky’oyigira ku Yesu?


Bukedde Online - Amerika eyungudde bakomando 150 ne beesogga South Sudan\nAmasannyalaze gasse omuyizi\nOmukuumi asse nnannyini bbaala mu bukambwe...\nEKIRI e South Sudan, abantu bakwata bannaabwe bwe batali ba kabira emu babatta bussi, ne Bannayuganda batandise okubayigga ng’amagye ga bakyewaggula gabalanga Uganda kweyingiza mu lutalo olutagikwatako.\nOmuwendo gw’abantu abaakafiira mu lutalo luno oluyingidde ennaku 18 kati gusukka mu 1,400 ng’abantu abalala kumpi 6,500 batuusiddwaako ebisango ate abalala 81,000 bawaliriziddwa okudduka mu maka gaabwe.\nOkulwana kati kusaasaanye mu masaza ataano (5) ku 10 ag’omu South Sudan nga Bakyewaggula abawagira abadde omumyuka wa pulezidenti, Dr. Riek Machar baagala okuwamba gavumenti ya Gen. Salva Kiir.\nPulezidenti Kiir avudde mu mbeera\nOkumanya ng’okutting’ana okw’amawanga kugenze wala mu lutalo, Pulezidenti Kiir yavuddeyo eggulo n’alabula nti omuntu yenna anaakwatibwako kajja kumujjuutuka.Gen. Kiir yagambye nti tajja kukkiriza kutting’ana kw’amawanga era amaze okulagira abajaasi ba SPLA okukwata omuntu yenna akwenyigiddemu.\nKiir w’akangulidde ku ddoboozi ng’okutting’ana kw’amawanga wakati w’aba Dinka n’aba Nuer kwongedde okusaasaanira eggwanga nga kati ne Bannayuganda nabo bayiggibwa ab’eggwanga ly’aba Nuer ababalumiriza okubeera ku ludda lw’aba Dinka.\nAbantu 450 ab’eggwanga lya Nuer be bagambibwa okuba nga battiddwa e Juba, Abadinka nga bawolera eggwanga oluvannyuma lw’amagye ga bakyewaggula abaduumirwa Gen. Peter Gatdet okutemula Abadinka 75 e Bor mu ssaza ly’e Jonglei. E Bentui mu ssaza lya Unity State nayo okuwolera eggwanga kukyagenda mu maaso.\nBazudde entaana gaggadde\nEkibiina ky’amawanga amagatte ekirwanirira eddembe ly’obuntu kyategeezezza nti waliwo entaana gaggadde eyaziikiddwaamu abantu 75 gye baazudde mu kibuga Bentui mu Unity State, bakyewaggula lye baawambye ku gavumenti wiiki ewedde.\nAkulira ekibiina kino, Navi Pillay yategeezezza ng’asinziira e Berlin mu Girimaani nti baafunye lipoota okuva e South South nti waliwo entaana gaggadde eyaziikiddwamu emirambo 75 gye baasanze e Bentui nti basabye ekibiina ky’amawanga amagatte okwongera okunoonyereza wadde bo baagambye nti tebannagiraba.\nBawambye essaza eryokusatu\nBakyewaggula ba Dr. Machar baakoze olulumba ssinziggu mu ssaza lya Upper Nile ku Ssekukkulu ne bawamba ekibuga ekikulu Malakal.Upper Nile ly’essaza eryokubiri mu kuvaamu amafuta amangi mu South Sudan nga liddirira Unity State, lye baawambye wiiki ewedde.\nBakyewaggula bagambye nti kati amasaza asatu; Jonglei, Unity ne Upper Nile gali mu mikono gyabwe era bamaze okulonderayo obukulembeze obw’ekiseera.\nWabula Gavana wa Upper Nile, Simon Kun Pouch yategeezezza eggulo ku Lwokuna nti amagye ga SPLA gasindiikiriza abayeekera ne babagoba mu kibuga Malakal n’agamba nti ettundutundu lya Upper Nile likyali mu mikono gya gavumenti.\nGavana Puoch teyayogedde we yasinzidde kwogera kyokka ensonda zaategeezezza nti yabadde adduse mu Malakal nga yeekukumye Paloch, ku nsalo y’essaza.\nAteny Wek Ateny, omwogezi wa Pulezidenti Kiir, yagambye nti okulwana kukyali kwa maanyi mu Upper Nile n’akikkaatiriza nti essaza likyali mu mikono gya gavumenti.\nGen. kiir yeddizza ekibuga bor\nAmagye ga gavumenti gaazinduukirizza bakyewaggula ba Dr. Machar mu ssaza ly’e Jonglei ne gabawambako ekibuga Bor ku Ssekukulu.\nEkibuga Bor kibadde mu mikono gya bakyewaggula okuva ku Lwokubiri lwa wiiki ewedde lwe baakiwamba nga baakadduka okuva mu kibuga Juba olutalo gye lwatandikira.\nBakyewaggula nga baduumirwa eyali omuduumizi w’ekibinja ekyokuna mu magye ga SPLA, Gen. Peter Gadet baawambye ekibuga kino oluvannyuma lw’okuwamba enkambi y’amagye ne babba emmundu ennene n’entono.\nOmwogezi w’amagye ga gavumenti, Col. Phillip Aguer yategeezezza nti ekibuga Bork kye kyabadde ekirabo kya Ssekukkulu.\nBannayuganda bongedde okufa\nMINISITA wa Uganda ow’ensonga ez’ebweru, Sam Kuteesa ategeezezza nti gavumenti eri mu kunoonyereza ku bigambibwa nti Bannayuganda nga 20 battiddwa e Bor mu South Sudan ng’amagye ga Gavumenti gasiguukulula bakyewaggula.\nNg’ayogera ne Bukedde eggulo, Kuteesa yagambye nti amawulire ageesisiwaza ago, gaabadde tegannakakasibwa nti kyokka kye yabadde amanyi nti mu kanyoolagano kano abantu baafudde bangi nti era eriyo Bannayuganda 2,000 be basindikidde bbaasi, zibaggyeyo zibazze e Juba okutandika n’enkya ya leero.\nPulezidenti Kiir (ku ddyo), Katikkiro wa Ethiopia, Desalegn (wakati) ne pulezidenti wa Kenya, Uhuru Kenyatta (ku kkono) e Juba gye bagenze okuteesa ku kumalawo olutalo.\nOmuwendo gwa Bannayuganda abaakafiira mu lutalo e South Sudan gweyongedde oluvannyuma lw’ebigamibwa nti amagye ga bakyewaggula gatandise okuyigga Bannayuganda nga gabattira obwereere.\nOmu ku Bannayuganda, Herbert Nnyanja nga ddereeva wa tuleera akolera ekibiina ky’amawanga amagatte, yategeezezza nti Bannayugana 20 be baakattibwa e Bor mu ssaza ly’e Jonglei nga battibwa amagye ga Dr. Machar.\nYagambye nti okuva ku Ssande, abajaasi ba Machar bakola ebikwekweto mu bifo omuli abantu ababundabunda nga banoonyaamu Bannayuganda era gwe bakwatako batta mutte okwesasuza olwa Uganda okusindika ennyonyi ne ziwandagaza bbomu e Jonglei, mu kaweefube w’okununulayo Bannayuganda.\nBannayuganda 7,977 bakomyewo\nOmukungu ku nsalo y’e Elego - Nimule, Patrick Okema yagambye nti Bannayuganda 7,977 be baakasala ensalo okuva e South Sudan gye babadde bakolera bizinensi ne mu bitongole by’obwannakyewa.\nBannayuganda abasinga badduse Juba wabula bangi abakyali munda mu South Sudan olutalo gye lwabakwatidde nga tebannafuna we bayita olw’okulwana okukyayinda. Kiteeberezebwa nti Bannayuganda nga 2,500 bakyawagamidde mu bitundu omuli okulwana naddala e Bentui ne Bor nga tebalina we bayita kudduka lutalo.\nAbasudan 2,000 baddukidde Uganda\nOmuwendo gw’abantu ababundabunda olw’olutalo gulinnye nga kati bali 81,000 abadduse mu maka gaabwe mu masaza ag’enjawulo emmundu gy’ekyatokota obuteddiza.\nKu bantu 81,000 ababundabunda, abamu baddukidde mu mawanga ag’omuliraano ne South Sudan okuli Kenya, Uganda, Ethiopia, DR Congo ne Sudan.\nOmukutu gw’amawulire ogwa Sudan Tribune gwategeezezza nti Abasudan 1,845 basaze ensalo ya Uganda ne South Sudan e Elego, Nimule ne beesogga Uganda.\nOmukungu ku nsalo y’e Elego - Nimule, Patrick Okema yategeezezza Sudan Tribune nti ng’oggyeeko Abasudani 1,845, ab’amawanga amalala abaasaze ensalo kuliko; Bannakenya 4,811, Abayindi 360, enzaalwa za Eritrea 406 n’ab’e Ethiopia 225.\nOkema yagambye nti abantu bonna awamu abaakasala ensalo y’e Elegu-Nimule okwesogga Uganda bali 16,002 nga bali mu mbeera ey’obwetaavu era abasinga bassiddwa mu nkambi.\nOmusajja ng’akwataganye n’ebibye adduka olutalo e Bor.\nKenyatta n’owa Ethiopia bali Juba\nPulezidenti wa Kenya, Uhuru Kenyatta ne Katikkiro wa Ethiopia, Hailemariam Desalegn baagenze kipayoppayo mu South Sudan ku Lwokuna okuteeseganya ne Pulezidenti Salva Kiir mu kaweefu ow’okukomya olutalo.\nKenyatta ne Desalegn baatuuse ku kisaawe e Juba ku ssaawa nga bbiri ez’oku nkya eggulo ne bagenda butereevu mu maka g’obwapulezidenti gye beevumbye akafubo ak’ekyama ne Pulezidenti Kiir n’abamu ku baminisita be.\nKenyatta ne Desalegn okugenda ku South Sudan baasabiddwa omukago gwa African Union (AU) okutuula ne Kiir bamumatize akkirize okusirisa mu kulwana wabeewo okuteesa n’abamulwanyisa ku lw’okubulungi bwa South Sudan.\nEkitongole ky’amawulire ekya AFP kyategeezezza nti abakulembeze bombi baabadde bateekateeka n’okusisinkana Dr. Machar naye bamumatize okussa wansi emmundu ateeseganye ne Kiir maaso ku maaso.\nMinisita wa Kenya ow’ensonga z’ebweru, Mohammad Amina, eyawerekeddeko Pulezidenti Kenyatta yategeezezza nti Kenya nneeteefuteefu okutuuza enjuyi ezirwana e Nairobi, zikkaanye.\nNe Minisita wa Ethiopia ow’ensonga ez’ebweru, Tedros Adhanom naye yagambye nti Ethiopia nayo nneetegefu okutuuza enteeseganya ez’okuzza emirembe mu South Sudan.\nEnsonda mu Juba zaategeezezza nti Pulezidenti Kenyatta ne Katikkiro Desalegn baasabye Pulezidenti Kiir okulowooza ku ky’okuyimbula abantu bonna abaakwatiddwa olw’ebigambibwa nti babadde baagala okuwamba gavumenti.\nKyokka Gen. Kiir yagambye nti ekyo tayinza kukikola kubanga omusango gwe bazzizza gwa nnagomolola nti okubayimbula balina kusooka kwogera bannaabwe bonna bwe baabadde mu lukwe.\nMachar akkirizza okuteesa\nDr. Machar, yategeezezza leediyo ya Bufalansa eya RFI nti mwetegefu okuteesa era nti yamaze n’okulonda abali mu ttiimu ye abaneetaba mu nteseeganya.\nWabula yataddewo akakwakkulizo nti, Gen. Kiir ateekwa okusooka okuyimbula bannabyabufuzi n’abawagizi be abakwatiddwa ne baggalirwa olw’ebyobufuzi.\nAba UN bongedde abakuumaddembe\nAbajaasi 6,000 b’ongeddwa ku ggye ly’ekibiina kya United Nations Mission in South Sudan (UNMISS) ne bawera 12,500.\nAkakiiko ka UN ak’ebyokwerinda kaayisizza ekiteeso ku Lwokubiri okwongerayo abajaasi oluvannyuma lw’okulwana okwongera okusaasaana mu masaza amalala mukaaga.\nKu bajaasi bano, UN yayunguliddeko n’abapoliisi 1323 nga bakolera wansi w’egye lya UNMISS.\nBakkomando ba Amerika nga baakatuuka mu South Sudan.\nObama ayungudde bakomando\nPulezidenti wa Amerika, Barack Obama ayungudde Bakomando 150 abaasindikiddwa mu South Sudan nga baasookedde Djibouti, okubeera obulindaala okwesogga eddwaaniro.\nObama yagambye nti abajaasi bano baakuyambako mu ngeri yonna eneebeera yeetaagisizza naddala mu kukuuma obulamu bwa bannansi ba Amerika abaliyo.\nKu Mmande, Obama yalabudde nti Amerika tejja kulonzalonza kwesogga ddwaaniro singa embeera eneetaagisa nga kino kyaddiridde amagye ga bakyewaggula okukuba amasasi ku nnyonyi za Amerika ezaabadde zisindikiddwa okununula bannansi ba Amerika.\nBannansi ba Amerika 400 be baakaggyibwa e South Sudan gye babadde bakolera emirimu egy’enjawulo naddala mu makampuni g’amafuta.\nAfumise munne ekyuma ku mutwe\nAbaana ababuze, ababbiddwa nâ€™abalondeddwa...\nOwa S3 yabuze


Bukedde Online - Aba NRM e Butuluuki beeyamye ku kulwanyisa obubenje mu Uganda\nAba NRM e Butuluuki beeyamye ku kulwanyisa obubenje mu Uganda\nEbivvulu bya Lutaaya ne Namatovu e South...\nOmuyimbi Cas cas, owa Boys in September Omuzungu...\nAdded 29th July 2017\nBANNAKIBIINA kya NRM e Butuluuki (Turkey) beeyamye okuyamba poliisi ya Uganda mu kaweefube gw’eriko okulwanyisa obubenje era bawaddeyo obukooti obumasamasa obugenda okugabirwa aba poliisi ne bodaboda basobolwe okwegerezebwa nga bali ku nguudo naddala ekiro.\nSsentebe wa NRM e Butuluuki , Hussein Wasswa (ali wakati) ne banne nga balaga obukooti bwe baawaddeyo okutangira obubenje\nMu kiseera kye kimu bannakibiina b’e Butuluuki balabudde abantu abagezaako okubasiiga enziro nti basekeeterera gavumenti ya NRM ne bagamba nti ago malindirizi ageenonyeza ebyabwe kuba bbo bennyini be batunda gavumenti mu mawanga g’ebweru.\nSsentebe wa NRM e Butuluuki , Hussein Wasswa, y'ategeezezza bino n’agamba nti abantu bano (ababasiiga enziro) nti be baakwata kaada za bammemba baabwe ne bagenda nga bazisasaanya ku mikutu gya yintanenti okubasiiga enziro.\nWasswa ne banne nga balaga obujaketi bwe baawaddeyo okuyambako okukendeeza obubenje\nBino baabituukiddeko mu lukung’ana lwabwe olwatudde mu ggwanga eryo ku Lwokuna lwa wiiki eno olwakubiriziddwa Hussein Wasswa, okusinziira ku mawulire agaafuniddwa okuva e Butuluuki.\nMu lukiiko luno mwe baayisiriza ekiteeso ekyebaza ssentebe waabwe ow’ekiseera akulira NRM mu mawanga g’ebweru gonna, Patrick Asiimwe olw’enkulaakulana gy’abatuusizzaako era ne beeyama okugenda maaso n’okmuwagira.\nOmwogezi wa NRM ow’ekiseera ebweru w'eggwanga, Moses Kimuli, yagambye nti entegeka z’okulonda abakulembeze b’ekibiina zitambula bukwakku era wateereddwaawo akakwakkulizo nti abaagala okwesimba ku bwassentebe bw’ekibiina balina okuba n’obuyigirize bwa ssiniya ey’omukaaga.\nWasswa ng'alaga obujaketi obwaweereddwaayo\nKyokka n’agamba nti abagenda okwesimba ku bifo ebimu balina okutunuulirwa enkaliririza kitangire ab’oludda oluvuganya okubayingiramu.\nYagumizza aba NRM e Butuluuki nti tewali baabyakwerinda babagoberera kuba ebintu byonna bye bakola bimanyiddwa.\n‘’Ffe tulwanyisa abo abaagala okutabangula Uganda,’’ Kimuli bwe yategeezezza.


Bukedde Online - Abaagala okuvuganya ku ntebe y'ekibiina kya JEEMA beeswanta\nyiga okukola ennyama ya ffene ogobe obwavu...\nMukaaga bafiiridde mu kizimbe ekibadde kizimbibwa...\nAdded 8th January 2020\nAbaagala okuvugnya entebe y'ekibiina kya JEEMA beswanta\nNg’okulonda kw'abakulembeze mu kibiina kya Justice Forum (JEEMA) kubindabinda. Abantu abaagala okuvuganya Omubaka wa Munisipaali y'e Bugiri era pulezidenti w’ekibiina kino, Asuman Basalirwa beeswanta.\nEggulo omuvubuka Gamba Bukhali yavuddeyo n’ategeeza nga bw’agenda okumuvuganya afuuke omukulembeze w’ekibiina kino kubanga ekisanja kya Basalirwa Kiggwaako mu March era tamusuubira kuddamu kuvuganya.\nOkusinziira ku ssemateeka wa JEEMA omukulembeze talina kusukka bisanja bibiri gye myaka kkumi nga eKya Basalirwa gikwago mu mwezi era Gamba agamba nti mwetegefu okukwata enkasi y’ekibiina okukitwala mu maaso .\nOno y’akulira abavubuka bonna mu kibiina kino era ye mukwanaganya w’abantu bonna abaagala okuvuganyiza ku kaadi ya JEEMA era agamba nti ebisanyizo byonna ebimufuula omukulembeze abirina .\nBweyabadde mu lukiiko lwa Bannamawulire lwe yakubye mu ku kitebe ky’ekibiina e Mengo yalumirizza Basalirwa okuwubisa Bannakibiina ng’ayita mu mwogezi w’ekibiina kino Abdunull Kyamundu ng’abagamba ng’esaawa y’okulonda bwekutagenda kubaawo kyokka nga ssemateeka w’ekibiina amumanyi buluungi .\nGamba Mutabani wa Muhamod Bukhali omu ku batandikawo ekibiina kya JEEMA era agamba nti ekibiina kino mwakulidde okutuusa lweyesowoddeyo okuvuganya ku bukulembeze bw’ekibiina era kimuli mu musaayi .\nOkukyusa obukulembeze mu kibiina kya JEEMA kusuubirwa okubaawo mu mwezi gw’okusatu omwaka guno era abakulembeze ku mitendera gyonna okuviira ddala ku pulesidenti okutuuka ku byalo batandise dda okwesowolayo.\nHussein Kyanjo ayogedde ekyamugoba mu Palamenti ne kyazzaako okukola\nBalabudde Nadduli okukomya okuvuluga bannaddiini


Okuyingira amatumbibudde kijja kukulemesa...\nNakalembe, ogenda kulemesa omwami waffe okukola. Olina ebubba lingi era tamanyi kyakukola. Omwami waffe akola n’abakyala bangi ate alina okukolagana nabo kubanga bakasitoma be.\nNaye ggwe ate bw’ogenda ku saluuni n’osalawo okutuula awo nga buli mukyala oba omuwala akola n’omwami wo oba gw’asekera olowooza nti amwagala kirabika bubi. Kubanga abakyala oba abawala bagenda kumuvaako olw’embeera zo.\nMwana wange okimanyi bulungi nti omwami waffe akoze nnyo okutuusa saluuni ye ku mutindo ogwo. Buli mukyala ayagala bamukolere mu saluuni ye olw’obukugu bw’alina era n’embeera gy’ayisaamu bakasitoma.\nNaye kati bakasitoma bwe banadduka tugenda kulya wa? Sigaanyi omwami waffe alabika bulungi era nsuubira nti buli mukyala amwegomba, naye tekitegeeza nti abaagala. Ate alina okwogera nabo bulungi era n’okubasikiriza okukozesa saluuni ye kubanga saluuni nnyingi ze basobola okugendamu ne bafuna kye baagala.\nNaye bwe basalawo okugenda mu saluuni ye, kitegeeza abayisa bulungi. Weesiimye otuula waka n’olinda ssente naye abakola ssente bazikolera mu bugubi.\nOkuvuganya kungi era buli omu alina okukola okulaba nga kasitoma takyusa n’agenda awalala kubanga bw’agenda tasobola kudda.\nBw’atandika okulowooza nti tomwesiga asobola n’okutandika okukola ekyo ky’omusuubiriza.\nN’ekirala oba weetaaga obuyambi ku nsonga eno tubuulire. Abakyala oba abasajja ababeera n’ebbuba eringi ebiseera ebisinga basobola n’okukola obulabe ku bantu be baagala, ng’okubaloga, okubatta, okubavuma n’ebirala. Njagala twogere ku nsonga eno. Kubanga w'otuuse olabika toli wekka, olina ekikutawaanya ku bwongo. Nkubiraako twogere.\nOmukazi anzibyeko omwana wange


Nnaalongo wa Kibuule kimuyitiriddeko n'atema omulanga: "Katonda wange! Kiki kino? Onanzeeki ayi Mukama okufiirwa abaana ababiri olumu?''\nMukyala wa minisita Ronald Kibuule yatemye omulanga: Katonda wange! Kiki kino? Onanzeeki ayi Mukama okufiirwa abaana ababiri olumu? Olwo emirambo gy’abalongo Rayden Kato ne Raymond Wasswa gyabadde gituusiddwa mu maka ga Kibuule e Mbalala - Mukono ku lw’e Jinja eggulo.\nGyaggyiddwa Mulago oluvannyuma lw’abaana okugwa mu kidiba ekiwugirwamu ne bafiiramu mu maka ga Kibuule ku Mmande akawungeezi.\nNnaalongo Fortunate Alindinda Kibuule bakira asiriikirizaamu okukaaba ng’eno abakungubazi bwe bamusaasira, ate n’atulika lumu n’addamu okukaaba nga bw’awanjaga.\n“Ndabye n’abaana bange okufa obubi batyo. Kiki kino?”, bye bimu ku bigambo bye yayogedde era bakira Oluganda alutabikamu Orunyankore.\nAbantu bangi okuli omumyuka wa Pulezidenti Edward Ssekandi, baminisita n’ebikonge ebirala baagenze okusaasira Kibuule.\nNg’ayogera eri abakungubazi, Kibuule naye eyasoose okusoberwa era ng’ekiseera kituuka n’anafuwa n’akulukusa amaziga, yasabye okumusabira ne famire ye. Okwogera kwe yakutabiseemu ebigambo ebigumya ate n’okusesa abantu.\nOkugeza yagambye: Munsabire Katonda addemu ankukubagize n’ekirabo ky’abalongo abalala.\nN’ajjukiza: Abalongo bano nabo nnabasaba mu lwatu, era bannaddiini bangi ne bansabira okwali n’Omulabirizi w’e Mukono, James William Ssebaggala(naye yabaddewo) era Katonda n’abampa.\n“Sirina kirala kye nnakola okuggyako okusaba era Katonda yakkiriza n’ampa abalongo.\nEryo lyali ssanyu lya maanyi lye nnafuna naye eky’ennaku Katonda abatutte nga bakyali bato. Nsaba era nnina okukkiriza nti Katonda ajja kumpa abalala,” bwe yategeezezza.\n“Olw’okuba nkimanyi nti bagenze mu Ggulu, ng’enda kukola nnyo emirimu gya Katonda era nja kwongera okudda eri Katonda okuva ne leero, kubanga ly’essuubi lyokka lye nnina okuddamu okusisinkana abaana bano mu Ggulu,” bwe yagambye.\nAbaana bafiiridde ku myaka ebiri n’ekitundu. Ebyabaddewo ku Mmande lweBabadde basinga kwagala kubavuga mu mmotoka.\nNnabalese bakaaba ku makya kubanga saabavuze mu mmotoka. Nnabadde nneeyuna lukiiko lwa kabineti.\nNnabadde mu kkubo nga ssinnatuuka mu kabineti, Nnaalongo n’ankubira nti abaana bakaaba, wabula oluvannyuma nnazzeemu ne njogera naye n’antegeeza nti baabadde basirise. Ntera nnyo okukuba ewaka essimu ne njogera n’abaana bonna ne bwe mbeera ebweru w’eggwanga.\nKyewuunyisa nti olwaleero nnamazeeko olunaku nga ndi mu kabineti era saayogeddeko nabo.\nKu ssaawa nga 11:30 ez’olweggulo bankubidde essimu, naye nga tebambuulira mazima ne bang'amba nga abalongo bwe baabadde batwaliddwa mu ddwaaliro lya Sir Albert Cook.\nNnavuze emmotoka mangu ne ntuuka mu ddwaaliro. Dokita n’akantema nti abaana babatuusizzaayo nga bamaze okufa.\nNe Nnaalongo naye awaka teyabaddewo g’agenzeeko e Namataba nga naye amawulire gano gye gaamusanze.\nMuganda wa Kibuule ayitibwa Kato nga y’omu ku baasoose okulaba abaana mu kidiba yagambye nti, okutuuka awaka yavudde Namataba gye yalese Nnaalongo, nga bwe yatuuse awaka n’abuuza abakozi ababiri be yasanze mu ffumbiro wa abaana gye bali?\nBaamutegeezezza nti abaana abakulu waliwo eyabadde abatutte, kyokka bwe yabuuzizza abalongo gye bali olwo n’abakozi ne balyoka bajjukira.\n“Mu kwetoloola okubanonyaako, twabasanze bali ku mazzi mu swimming pool batengejja. Twabannyuluddeyo ne mbaddusa mu ddwaaliro e Mukono naye nga kirabika baabadde baafudde dda”, bwe yategeezezza.\nSsekandi yasaasidde Kibuule ne Nnaalongo olw’ekikangabwa kino n’agamba nti kyannaku olumbe okulekawo abakulu abakaddiye abali eyo mu myaka 90 ne lutta abaana abato.\nYagambye nti olw’okuba Katonda yabadde atuusizza okubatwala, kyabadde kizibu okubatangira ng’obudde bwabwe obugenda butuuse.\nMinisita avunaanyizibwa ku byenjigiriza mu matendekero agaawaggulu, J.C Muyingo yagambye nti kano kaabadde kabenje akatalina muntu ayinza kunenyezebwa.\nOmulabirizi w’e Mukono, James William Ssebaggala yakulembeddemu okusaba n’agamba nti abalongo bano si be baasoose okugwa mu ‘swimming pool’.\nAbalala bangi bazze bagwamu, n’awa amagezi abazadde abalina ebidiba okubizimbako olukomera.\nN’agamba nti abantu basaanidde okukimanya nti Katonda ye kamala byonna n’awa ekyokulabirako ky’abaana bano nti wadde nga baabadde na buli kimu kye beetaaga, baafudde mu ngeri ey’ekyekango ennyo.\nAte Sheikh Sulaiman Lubega Guggwa yalabudde Kibuule okwewala abantu abagenda okumuwabya nga bamugamba kino na kiri nga bawanuuza ku baana abalongo nga bwe balina okukolebwako emikolo guno na guli n’agamba nti ebyo tasaanidde kubyesembereza. N’awabula emikolo gy’okuziika agiyise mu ddiini.\nBaziikibwa leero ku Lwokusatu ku kyalo Kapeke mu ggombolola y’e Nama e Mukono mu maka ga taata wa Kibuule, Zephania Lusebeya.


Bukedde Online - Okwekalakaasa ku paaka yaadi: Lukwago ne Munyagwa babatutte entyagi\nGavt. tegeza n'ewa Basajjabalaba obuwumbi ...\nABASUUBUZI ba Park Yard beezoobye ne poliisi nga balwanirira akatale kaabwe Minisita wa Kampala, Beti Kamya ke yataddeko ekiragiro ng’agamba nti bakaveemu mu nnaku 30.\nWakati mu lutalo, Loodi Meeya Erias Lukwago n’ababaka ba Palamenti basatu okuli; Allan Ssewanyana [ Kawempe West] ne Mubarak Munyagwa bakwatiddwa ne baggalirwa ku CPS nga balangibwa kukuma muliro mu basuubuzi.\nOlutalo lubaddewo emisana gya leero ku Lwokusatu mu katale abasuubuzi bwe batabuse ne bakaggala nga bawakanya Beti Kamya okuwandiika ebbaluwa ebagoba mu katale ako mu bbanga lya nnaku 30 .\nWabula Erias Lukwago n’ababaka ba Palamenti bonna abakwatiddwa babadde bawakanya ekiragiro kya Minisita nga bagamba nti teyakiyisizza mu mitendera mituufu.\nBagambye nti Minisita teyagoberedde mitendera mituufu giyitibwamu kugoba basuubuzi bano kubanga ensonga ebadde yasalibwaawo dda mu lukiiko lwa Loodi Meeya Erias Lukwago nti abasuubuzi tebasengulwa okutuusa nga bafulumizza lipooti.\nAbabaka okuli Moses Kasibante [ Lubaga North , Allan Ssewanyana [ Makindye West ] ne Mubarack Munyagwa [Kawempe South] batudde mu ofiisi ya Lukwago ne basalawo nti bagguddewo olutalo ku Minisita Beti Kamya .\nAbabaka baagenze mu katale bannyonnyole abasuubuzi kyokka ekifo kyonna nga kyebulunguddwa abaserikale era baabadde baakatandika okwogera Lukwaago , Allan Ssewanyana ne Munyagwa poliisi n'ebasikayo waggulu ku kadaala n'efulumya nga n'ebatwala nga tabalinnya yogaayoga ku Poliisi ya CPS mu Kampala gye baggaliddwa.\nEBIFAANANYI BYA HERBERT MUSOKE, HANNINGTON NKALUBO NE ERIA LUYIMBAZI\nLaba vidiyo wansi